ئومێدێكى ديموكراتى بۆ توركيا: سه‌رۆكشاره‌وانیى ئيستانبۆڵ هه‌ڕه‌شه‌يه‌كى وجوودى بۆ سه‌ر ئه‌ردۆغان پێك ده‌هێنێ\nپاش ئه‌وه‌ى كه سياسه‌توانى به‌رهه‌ڵستكار، ئه‌كره‌م ئيمامئۆغلو، گه‌ڕى يه‌كه‌مى هه‌ڵبژاردنى سه‌رۆكايه‌تيى شاره‌وانيى "ئيستانبۆڵ"ى برده‌وه، سه‌رۆككۆمارى توركيا، ڕه‌جه‌ب ته‌يیب ئه‌ردۆغان گوتى، ده‌بێ ده‌نگدان دووباره بكرێته‌وه. سه‌ركه‌وتنى تازه‌ى سه‌رۆكشاره‌وانى، ئاماژه بۆ په‌يدابوونى ئومێدێكى گه‌وره‌ى ديموكراتيك بۆ توركيا ده‌كا و- له‌وانه‌يه ته‌نانه‌ت ده‌سپێكى كۆتاييهاتنى سه‌رده‌مى ئه‌ردۆغانيش بێ.\nمه‌سه‌له‌يه‌ك نييه كه ئيمامئۆغلو ئه‌م ڕۆژانه بۆ كوێ ده‌چێ، ئه‌وانه‌ى كه‌يفيان پێ دێ چاوه‌ڕێى ده‌كه‌ن: ئافره‌تى له‌چه‌كبه‌سه‌ر [به‌حیجاب] ده‌يانه‌وێ ده‌ستيان پێ بكه‌وێ و نه‌وجه‌وانان داواى لێ ده‌كه‌ن سێلفييان له‌گه‌ڵدا بگرێ. له ئيستانبۆڵ كه له‌وه‌ته‌ى له يه‌كشه‌ممه‌ى ڕابردوو [23ى حوزه‌يرانێ]، ئيمامئۆغلو به جياوازييه‌كى زۆره‌وه به سه‌رۆكشاره‌وانى هه‌ڵبژێردرا، به‌م شێوه‌يه سه‌يرى ئيمامئۆغلو ده‌كرێ. ئه‌مه بۆ شارێكى وه‌كوو "ترابزۆن"ى سه‌ر ده‌رياى ڕه‌شيش ڕاسته، كه سه‌نگه‌ر و مه‌كۆى كۆنه‌پارێزانه.\nئه‌و ڤيديۆيانه‌ى به ماوه‌يه‌كه‌ى كه‌م پێش هه‌ڵبژاردنى ئيمامئۆغلو وه‌كوو سه‌رۆكشاره‌وانيى ئيستانبۆڵ تۆمار كراون، نيشانى ده‌ده‌ن كه خه‌ڵك وه‌كوو ڕزگاركه‌ر چاوى لێ ده‌كه‌ن و شاباشى بۆ ده‌نێرن و ئاڵا و پۆرترێتى وى به‌رز ده‌كه‌نه‌وه و هاوار ده‌كه‌ن: "سه‌رۆك ئه‌كره‌م!" له مايكرۆفۆنه‌كانه‌وه سروودى هه‌ڵمه‌ته‌كه‌ى لێ ده‌درايه‌وه: Her şey cok güzel olacak!، واته: هه‌موو شتێ چا ده‌بێ. جه‌ماوه‌رێتيى ئيمامئۆغلو سه‌رانسه‌رى توركياى ته‌نيوه‌ته‌وه.\nتا چه‌ند مانگێك پێش ئێسته، ئيمامئۆغلوى ته‌مه‌ن 49 ساڵه، سه‌رۆكشاره‌وانييه‌كى نه‌ناسراوی Beylikdüzü بوو كه ناوچه‌يه‌كى بێڕه‌نگ و له‌كه‌ناركه‌وتووى ئيستانبۆڵه. لێ ئێستاكه پاش ئه‌وه‌ى دوو جاران له‌سه‌ر سندووقه‌كانى ده‌نگدان به سه‌رۆك ڕه‌جه‌ب ته‌يیب ئه‌ردۆغان و حزبى داد و گه‌شه‌پێدانى وه‌دا، بووه‌ته ئومێدى گه‌وره‌ى لايه‌نگرانى ديموكراسى له توركيادا.\nئه‌وه خڕ له 31ى ئاداردا، كاتێ له هه‌ڵبژاردنى سه‌رۆكايه‌تيى شاره‌وانيى ئيستانبۆڵدا، به نزيكه‌ى 14000 ده‌نگ له پێش پاڵێوراوى ئاكه‌په، بینا‌ڵى يه‌ڵدرم بوو، ده‌ستى پێ كرد. ئه‌ردۆغان ئه‌نجامى ئه‌و هه‌ڵبژاردنه‌ى به‌لاوه نا و هه‌ڵوه‌شانده‌وه. كاتێ گه‌ڕى دووه‌مى ئه‌و هه‌ڵبژاردنه به‌ڕێوه چوو، ئه‌م جاره ئيمامئۆغلو به زێتر له 800000 ده‌نگ كه‌وته پێش يه‌ڵدرم. تا ئێسته كه‌م وا بووه، سياسه‌تكاران بتوانن ئه‌نجامى باشتر له‌وه‌ى ئيمامئۆغلو، به‌ده‌ست بهێنن.\nبۆ ئيمامئۆغلو، مه‌سه‌له‌كه له سياسه‌تگه‌لى خۆجێى گه‌وره‌تره، كه ئێسته كه‌وتوونه‌ته به‌ر مه‌حه‌ك. ئيستانبۆڵ ناوه‌ندێكى كۆمه‌ڵايه‌تى، ئابوورى و كه‌لتووريى وڵاته‌كه‌يه. جارێكيان ئه‌ردۆغان خۆى گوتى: "كێ حوكمڕانيى ئيستانبۆڵ بكا، حوكمڕانیى توركيا ده‌كا." حاڵى حازر، زۆر له توركان ئيمامئۆغلو وه‌كوو سه‌رۆكێكى داهاتووى خۆيان ده‌بينن. له‌م نوخته‌نيگايه‌وه، ئه‌ردۆغان بۆ مانه‌وه‌ى سياسيى خۆى، شه‌ڕ و به‌ره‌نگارى ده‌كا. بۆ ئه‌وه‌ى ئيمامئۆغلو بكارێ ئه‌و ئۆفيسه هه‌ره باڵايه‌ى وڵات به‌ڕێوه ببا، هه‌وه‌ڵ جار، ده‌بێ كارايیى خۆى له سالۆنى شاره‌وانى بسه‌لمێنێ. ئاخر كه‌م پۆست و وه‌زيفه‌ى ديكه له توركيا هه‌يه، به‌قه‌د ئه‌م وه‌زيفه‌يه سه‌خت و دژوار بێ. به لايه‌نى  كه‌مه‌وه 15 مليۆن كه‌سێك له ئيستانبۆڵ ده‌ژين. ساڵانه به ده‌يان هه‌زار كه‌سى ديكه دێنه ئه‌م ميترۆپۆله و كاربگێڕيى شاره‌كه به‌رده‌وام پڕ و قه‌وغا و مژيل و سه‌روه‌شێنه. به‌م دواييیانه كێشه و ململانه كه‌وته نێوان دانيشتووان و ئه‌و كۆچبه‌رانه‌ى له سوورياوه هاتوون. له بنه‌ڕه‌تيشدا توركيا خۆى له‌ناو قه‌يرانێكى ئابووریدايه، ڕێژه‌ى هه‌ڵاوسان گه‌يشتووه‌ته %19 و له‌ناو هه‌ر چوار كه‌سى توركيا، له خوار 25 ساڵ، يه‌ك كه‌س بێكاره.\nخه‌ڵك چاوه‌ڕوانیى زۆريان له سه‌رۆكشاره‌وانیى نوێ هه‌يه. ده‌بێ هه‌وڵ بدا، ده‌رفه‌تى نوێى كار بۆ خه‌ڵك بدۆزێته‌وه؛ بۆ ئه‌مه‌یش ده‌بێ له‌گه‌ڵ حكوومه‌تى ناوه‌نديدا كار بكا. له ئيمامئۆغلو چاوه‌ڕوان ده‌كرێ كه ستاندارى ژيان و گوزه‌ران له‌و شاره باشتر بكا له ڕێگه‌ى به‌رفره‌كردنى هۆيه‌كانى گواستنه‌وه‌ى گشتى، بيناى ئاپارتمانه‌كان دژى بوومه‌له‌رزه پته‌و بكا و ڕێوشوێن بۆ به‌ره‌نگاربوونه‌وه‌ى پيسبوونى ژينگه بگرێته به‌ر.\nكاتێ كه پێش 25 ساڵ ئه‌ردۆغان هاته سالۆنى شاره‌وانى، وه‌كوو ئايديۆلۆگێكى ئيسلامى حيسابى بۆ ده‌كرا. به‌ڵام ئه‌ردۆغان وه‌كوو سه‌رۆكشاره‌وانى، سه‌لماندى كه ده‌توانێ ته‌باى كه‌سێكى پراگماتيست كار بكا و شاره‌كه له زبڵ و خاشاك پاك بكاته‌وه و سيسته‌مى ئاودابه‌شكردن ڕێكوپێكتر و باشتر لێ بكا. ئه‌گه‌ر ئيمامئۆغلو بتوانێ ته‌مه‌ت ئه‌ردۆغان سه‌ركه‌وتووانه شاره‌كه به‌ڕێوه ببات، ئه‌وا بێ ئه‌ملا و ئه‌ولا ده‌بێته پاڵێوراو له هه‌ڵبژاردنى داهاتووى سه‌رۆكايه‌تيى توركيادا.\nهه‌ڵبه‌ت، ئيمامئۆغلو وه‌كوو سه‌رۆكشاره‌وانى، ئێستاكه ناتوانێ گوشار بخاته سه‌ر حكوومه‌تى ناوه‌ندى له ئانكارا. زۆر جاران ئۆپۆزيسيۆن تۆمه‌تى ده‌دايه پاڵ ئه‌ردۆغان كه گوايا ئيمتيازاته‌كان بۆ قازانج و به‌رژه‌وه‌ندييه‌كانى خۆى دابەش و به‌كار ده‌هێنێ. ئێستاكه ئيمامئۆغلو له پێگه‌يه‌كدايه، ده‌بێ ئه‌و تۆمه‌ته ساغ بكاته‌وه. خه‌ڵكى سه‌ر به ئيمامئۆغلو له مانگى ئاياردا ڕايان گه‌ياند كه ساڵى ڕابردوو، كاربگێڕيى شارى ئيستانبۆڵ ده‌وروبه‌رى 130 مليۆن يۆرۆيان به وه‌قفه ئيسلامييه‌كان داوه كه به شێوه‌يه‌كى پاژه‌كى له‌بنده‌ستى خزمه‌كانى ئه‌ردۆغاندان.\nئيمامئۆغلو ده‌ڵێ: "سيسته‌مى پاره‌به‌فێرۆدان ڕۆيى."\nبه‌م زووانه، حزبه‌كه‌ى ئيمامئۆغلو، حزبى گه‌لى كۆمارى (جه‌هه‌په) حوكمڕانیى ئيستانبۆڵ ده‌كا. له هه‌ڵبژاردنى شاره‌وانى له ى ئاداردا، ئه‌و حزبه توانى له كۆى 5 گه‌وره‌ترين شارى توركيا، له چوار شاردا بيباته‌وه: له‌وانه ئانكارا‌ى پايته‌خت. به‌گوێره‌ى حيساباته‌كانى ناوه‌ندى لێكۆڵينه‌وه‌ى ئه‌دام كه بنكه‌كه‌ى له ئيستانبۆڵه، ئێستاكه ئه‌و حزبه حوكمڕانى له چه‌ند ناوچه‌يه‌ك ده‌كا كه به‌سه‌ريه‌كه‌وه به‌رپرسه له دوو له‌سه‌ر سێى ئابووريى توركيا. به‌ڵام هێشتا ئه‌ردۆغان كۆنترۆڵى داموده‌زگه‌كانى ده‌وڵه‌تى به‌ده‌سته‌وه‌يه، به‌تايبه‌تى ده‌سه‌ڵاتى دادوه‌رى، لێ ئێسته ئه‌و سه‌رده‌مه كۆتايى هات كه ئه‌ردۆغان به ئاره‌زووى خۆى و به‌بێ كۆسپ و ته‌گه‌ره حوكمڕانيى وڵات بكا.\nئيمامئۆغلو هه‌ڕه‌شه‌يه‌ك بۆ ئه‌ردۆغان پێك ده‌هێنێ؛ ئاخر ئه‌و پياوه ته‌نيا خه‌ڵكى عه‌لمانى، چينه‌كانى ناوه‌ڕاست و باڵاى شارى پشتيوانى نه‌بوون، به‌ڵكه خه‌ڵكێكى موسڵمان و كورده‌كانيش پشتوپه‌ناى بوون. له هه‌ڵبژاردنه‌كه‌ى ئيستانبۆڵدا، ئيمامئۆغلو ده‌نگێكى زۆرى له ناوچه كۆنه‌پارێزه‌كانى وه‌كوو فاتيح و له ئوسكوداردا هێناوه كه ئه‌ردۆغانى تێدا ده‌ژى. پێشتر، سياسه‌توانانى جه‌هه‌په نه‌يانده‌توانی پێ بنێنه ئه‌و گه‌ڕه‌كانه‌وه.\nته‌باى خێزانى ئه‌ردۆغان، ئيمامئۆغلویش له ده‌رياى ڕه‌شه‌وه هاتووه. باوكى ئيمامئۆغلو قۆنته‌راتچیى بينا بووه. ئيمامئۆغلو بۆ خوێندنى كاربگێريى بێزنس هاته ئيستانبۆڵ و به‌دره‌نگيشه‌وه هاته ناو جه‌هه‌په‌وه و له 2014دا، بووه سه‌رۆكشاره‌وانیى ناوچه‌ى به‌يليكدوزو. جه‌هه‌په حزبى دامه‌زرێنه‌رى توركياى نوێ، "كه‌مال ئه‌تاتورك"ه و زۆر له موسڵمانان ئه‌و حزبه‌يان پێ حزبێكى ده‌سته‌بژێر و به‌رزه‌فڕه. ئيمامئۆغلو ئه‌م وێنه‌يه‌ى گۆڕى: دايكى له‌چكێك له‌سه‌ر ده‌كا؛ له ماوه‌ى هه‌ڵمه‌تى هه‌ڵبژاردندا له كاتێكدا كه ده‌چووه مزگه‌وتێك و فتارى تێدا كرده‌وه، وێنه‌يه‌كى خۆى بڵاو كرده‌وه. به‌م شێوه‌يه ترسى كۆنه‌پارێزه‌كانى ڕه‌وانده‌وه كه پێيان وا بوو ئه‌گه‌ر ده‌سه‌ڵاتى بكه‌وێته ده‌ست، ئه‌وا سه‌رده‌مى جياوازيكردن، سه‌رده‌مى پێش ئه‌ردۆغان دێته‌وه و ده‌گه‌ڕێته‌وه.\nپاش سه‌ركه‌وتنى له هه‌ڵبژاردندا، ئيمامئۆغلو گوتى: "سه‌رده‌مى واسته‌كاری به‌سه‌ر چوو؛ سه‌رده‌مى یاسا و دادپه‌روه‌ری ده‌ستى پێ كرد." بۆ ماوه‌يه‌كى درێژ، ئه‌ردۆغان ده‌شيا پشت به غه‌ريزه سياسييه‌كانى خۆى ببه‌ستێ. به هه‌ر حاڵ، بڕيارى دووباره‌كردنه‌وه‌ى هه‌ڵبژاردن له ئيستانبۆڵ، له‌وانه‌يه به هه‌ڵه‌يه‌كى هه‌ره گه‌وره‌ى ئه‌ردۆغان له ژيان و پيشه‌ى سياسيى خۆيدا دابنرێ. ئه‌ردۆغان، ئيمامئۆغلوى كرده كه‌سێكى ناوبه‌ده‌ره‌وه و، له هه‌ڵڕشتنى پاره‌وپووڵ بۆ هه‌ڵمه‌تى هه‌ڵبژاردن زێتر: چيرۆكه‌كه‌يه. ئيمامئۆغلو، وێڕاى كه له‌به‌ر هۆگه‌لێكى گوماناوى تۆمه‌تى گزى و فێڵى له هه‌ڵبژاردنه‌كاندا درايه پاڵ، ئێستاكه بووه‌ته پياوێكى ناسراو كه توانیى دوو جار هه‌ڵبژاردن بباته‌وه.\nكاتێكى كه ئه‌ردۆغان خۆى، وه‌كوو كه‌سێكى نامۆ دژى دامه‌زراوه‌ى ده‌وڵه‌ت، كه‌مپێنى ده‌كرد، ڕژێم له نه‌وه‌ده‌كانى سه‌ده‌ى ڕابردوودا به گرتن و به‌ندكردنى ئه‌ردۆغان، كرديه شه‌هيدێك. ئه‌ردۆغان به هه‌ڵوه‌شاندنه‌وه‌ى ئه‌نجامه‌كانى هه‌ڵبژاردنى ئيستانبۆڵ، به هه‌ر حاڵ ده‌ور و ڕۆڵه‌كانى پێچه‌وانه كرده‌وه: ئێستاكه، ئه‌ردۆغانى زه‌بربه‌ده‌ست له‌پڕ و به‌نادادپه‌روه‌رانه ڕكابه‌ره‌كه‌ى خۆى به عه‌رددا دا و، ئيمامئۆغلو بووه قوربانى. له وڵاتێكى وه‌كوو توركيا كه هه‌ميشه خه‌ڵك هاوسۆزى خه‌ڵكى سته‌ملێكراون، ڕۆڵ و ده‌ورى له‌م بابه‌ته زۆر گرنگن. له بنه‌ڕه‌تدا، ئيمامئۆغلو ئه‌ردۆغانى نوێيه.\nهه‌نووكه سه‌رۆككۆمار ڕووبه‌ڕووى ئۆپۆزيسيۆنێكى به‌گوڕ ده‌بێته‌وه و، چيديكه ئه‌ردۆغان له‌ناو حزبه‌كه‌ى خۆيشيدا، وه‌كوو جاران قسه‌ى ناڕوا. پاش هه‌ڵبژاردن، سياسه‌توانه‌كانى ئاكه‌په زێتر له جاران و به‌ئاشكرا ڕه‌خنه ده‌گرن. ئه‌ندام په‌رله‌مانێكى ئاكه‌په به ناوى موسته‌فا يه‌نه‌رئۆغلو له تويتێكدا ده‌ڵێ: "ئێمه ئيستانبۆڵمان دۆڕاند، چونكه له بارى ئه‌خلاقييه‌وه وه‌كوو خۆمان نه‌ماوين." له بنه‌وه و له ديمانه و چاوپێكه‌وتنه نافه‌رمييه‌كانيشدا، ئه‌ندامانى حكوومه‌ت زۆر لێبڕاوانه‌تر قسه ده‌كه‌ن: "كات و سه‌رده‌مى ئه‌ردۆغان به‌سه‌ر چووه. ئه‌و هيچ بيرۆكه‌يه‌كى ديكه‌ى پێ نييه كه چۆن وڵات به‌ره‌و پێشه‌وه ببات. ئێمه پێويستمان به ده‌سپێكێكى تازه هه‌يه." ئه‌مه قسه‌ى ئه‌ندامێكى كابينه‌يه بۆ دێر شپيگل.\nچاودێران پێيان وايه ئاكه‌په له چه‌ند هه‌فته‌ى دادێ، تووشى كه‌رتبوون و لێكدابڕان دێ. له ڕابردوودا، ده‌نگۆى وا هه‌بوون كه گوايا چه‌ند سياسه‌تكارێكى پله باڵاى ئاكه‌په خۆيان بۆ دابڕانێك له ئه‌ردۆغان ئاماده ده‌كه‌ن. ئێستاكه، ئه‌و نه‌خشه و پلانانه وێده‌چێ شێوه‌ى به‌رهه‌ست و كۆنكرێت وه‌ربگرن.\nبه‌گوێره‌ى سه‌رچاوه‌كان له ئانكارا، عه‌لى باباجان، كه يه‌كێكه له دامه‌زرێنه‌رانى ئاكه‌په و پێشتر وه‌زيرى ئابوورى بووه، ڕه‌نگه به‌م زووانه، له ته‌مووزێ دامه‌زراندنى حزبێكى نوێ ڕابگه‌يه‌نێ. به قسه‌ى سه‌رچاوه‌يه‌كى نزيك له سه‌رۆككۆمار كه به دێر شپيگلى گوتووه كه پێش هه‌ڵبژاردنه‌كه‌ى ئيستانبۆڵ  باباجان، پلان و نه‌خشه‌كانى خۆى به ئه‌ردۆغان گوتووه. ده‌ڵێن سه‌رۆككۆمارى پێشووى توركيا، "عه‌بدوڵڵا گويل"يش پشتيوانى له باباجان ده‌كا، به‌ڵام خۆى نايه‌وێ به‌ئاشكرا ده‌ربكه‌وێ و، له لايه‌كى ديكه‌یشه‌وه سه‌رۆكوه‌زيرانى پێشوو، ئه‌حمه‌د داودئۆغلو، ئه‌ندامه بێزار و وه‌ڕسبووه‌كانى ئاكه‌په له ده‌ورى خۆى كۆ ده‌كاته‌وه.\nهه‌ڵگێڕانه‌وه‌ى گۆڕانكارييه‌كانى ئه‌ردۆغان\nلێ ئه‌وه‌ى كه تا ئێسته ڕوون نييه، ئايا چه‌ند ئه‌ندام په‌رله‌مانى ئاكه‌په ده‌چنه پاڵ باباجان يان داودئۆغلوه‌وه؛ داخوا ئه‌ردۆغان له‌ناو په‌رله‌ماندا زۆرينه‌يه‌كى په‌رله‌مانيى بۆ ده‌مێنێته‌وه. نه‌ياره‌كانى ئه‌ردۆغان ئێستاكه گفتوگۆ له‌باره‌ى ئه‌و سيناريۆيانه ده‌كه‌ن كه داخوا ده‌كارن گوشار بخه‌نه سه‌ر ئه‌ردۆغان واز له ده‌سه‌ڵات بهێنێ.\nپاش ئه‌وه، ده‌بێ هه‌ر سێ حزبى ئۆپۆزيسيۆن- جه‌هه‌په، هه‌ده‌په و حزبى باش- هێزه‌كانيان بكه‌نه يه‌ك و له‌گه‌ڵ به‌شه‌كانى ديكه‌ى ئاكه‌په پێكه‌وه بڕيارێكى په‌رله‌مانى بۆ سازدانى ڕيفراندۆ‌مێكى نوێ له‌باره‌ى سيسته‌مى سه‌رۆكايه‌تييه‌وه، په‌سند بكه‌ن. ئاخر ئه‌ردۆغان له ڕيفراندۆمه‌كه‌ى نيسانى 2017دا، ده‌سه‌ڵاتێكى زۆرى جێبه‌جێكردنى كه‌وته به‌رده‌ست كه زۆر له په‌رله‌ما‌نتاران ده‌يانه‌وێ ئه‌م سيسته‌مه هه‌ڵگێڕنه‌وه.\nئه‌م نه‌خشه‌يه، نه‌خشه‌يه‌كه مه‌ترسیى تێدايه. وا ده‌خوازێ ئه‌و حزبانه‌ى كه تا ئێستاكه ڕكابه‌رايه‌تیى ئێكدى ده‌كه‌ن، بتوانن به شێوه‌يه‌كى ڕێكوپێك و ورد هاريكاریى يه‌كودوو بكه‌ن. به‌ڵام كارناسه‌كانى بوارى ده‌ستوورى پێيان وايه، تاكه ڕێگه بۆ قورتاربوون له سه‌رۆككۆمار، سازدانى ڕيفراندۆمێكه، چونكه هه‌ڵبژاردنى داهاتووى سه‌رۆكايه‌تيى كۆمار تا 2023 به‌ڕێوه ناچێ. ئه‌گه‌ر ئه‌ردۆغان له ڕيفراندۆمێكدا ده‌نگ نه‌هێنێ، ڕاسته وه‌كوو سه‌رۆككۆمار ده‌مێنێته‌وه، به‌ڵام زۆر له ده‌سه‌ڵاته‌كانى له‌ده‌ست ده‌بێته‌وه. ئه‌مه‌یش وا ده‌كا هه‌ڵبژاردنێكى نوێ ببێته شتێكى ناچارى.\nزۆر جاران ئه‌ردۆغان توانيويه له ڕه‌وش و بارى قه‌يراناويدا گوڕوتين به‌به‌ره خۆيدا بكاته‌وه. له‌وما ڕێى تێده‌چێ كه ئه‌م جاره‌یش تاكتيكى خۆى بگۆڕێ و له‌گه‌ڵ ناحه‌ز و نه‌ياره‌كانيدا بسازێ و پێك بێته‌وه. واته بۆ چاره‌سه‌رى قه‌يرانه ئابوورييه‌كانى، داواى يارمه‌تى له سندووقى نێوده‌وڵه‌تیى دراو (IMF) بكا و، له‌گه‌ڵ شه‌ريكه ڕۆژاوايیيه‌كانى وه‌كوو ئه‌ڵمانيا و ئه‌مريكا ئاشت بێته‌وه و زيندانييه سياسييه‌كانى وه‌كوو "سه‌ڵاحه‌ددين ده‌ميرتاش"ى سه‌رۆكى پێشووى هه‌ده‌پ، يان چاكه‌خوازى وه‌كوو عه‌سمان كاڤالايش به‌ربدات. له يه‌كه‌مين ئاخاوتنى خۆيدا، پاش هه‌ڵبژاردنه‌كه‌ى ئيستانبۆڵ، تا ڕادده‌يه‌ك، سه‌رۆككۆمار خۆى وه‌كوو سازشوانێك نيشان دا.\nئه‌گه‌رى پتريش ئه‌وه‌يه كه ئه‌ردۆغان به گوشارى هاوپه‌يمانه سه‌ره‌ڕۆيه ڕاستڕه‌وه‌كه‌يه‌وه، واته مه‌هه‌په، زێتر پێ هه‌ڵبڕێ و ڕه‌وشه‌كه توندتر بكا. به لاى كه‌مه‌وه له ناڕه‌زايه‌تييه‌كانى ساڵى 2013ى "پاركى گه‌زی"يه‌وه، ئه‌ردۆغان له ڕێگه‌ى ترسله‌به‌رنانه‌وه حوكمڕانيى توركياى كردووه. ئا له‌و ده‌مه‌وه، هاووڵاتييه‌كانى خۆى خستووه‌ته نێوان دوو بژاره‌وه: يان من هه‌ڵده‌بژێرن يان ئاژاوه. به‌ڵام گرفت و ئاريشه‌ى ئێسته‌ى ئه‌ردۆغان له ڕۆژى يه‌كشه‌مه‌وه ئه‌وه‌يه كه ئه‌لته‌رناتيڤێكى ديكه‌یش هه‌يه: ئه‌كره‌م ئيمامئۆغلو.\n« ستراتيژێكى نوێ به‌رانبه‌ر به ئێران: قۆستنه‌وه‌ى ترسى ئێران گەمارۆی خامنەیی؛ هەموو دامەزراوەکانی ڕابەری ئێران »


بورهان شێخ ڕەئوف: عیراق هه‌وڵی خۆ پڕچكردنه‌وه ده‌دات. – WTARIKURD\nوه‌زاره‌تی به‌رگری عیراق ئه‌وه‌ی ئاشكرا كردووه كه رۆژی یه‌كشه‌مه 8/5/2022، كۆمه‌ڵێك رێكه‌وتنامه‌ی گرێداوه له‌گه‌ڵ هه‌ریه‌ك له ئه‌مریكا و فه‌ره‌نسا به مه‌به‌ستی كڕین و هاورده‌كردنی تۆپی قورس و دوورهاوێژ بۆ به‌هێزكردنی تۆپخانه‌ی سوپا (المدفعیه).\nئیمزاكردنی گرێبه‌ست بۆ كڕینی چه‌كی پێشكه‌وتوو\nله لایه‌كی تره‌وه ئاژانسی ده‌نگوباسی عیراق (واع) له زاری فه‌رمانده‌ی به‌شی تۆپخانه له وه‌زاره‌تی به‌رگری عیراق (لیوا روكن عه‌بد ئه‌لعه‌رداوی) بڵاوی كردۆته‌وه كه وه‌زاره‌ته‌كه‌یان گرێبه‌ستی كڕینی چه‌كی پێشكه‌وتووی ئیمزاكردووه له‌گه‌ڵ وڵاتانی ئه‌مریكا و فه‌ره‌نسا، به تایبه‌تی بۆ به‌شی تۆپخانه‌ی قورس كه له ماوه‌كانی پێشوودا له شه‌ڕی داعشدا ده‌ركه‌وت كه رۆڵێكی كاریگه‌ر و یه‌كلاكه‌ره‌وه‌ی هه‌یه له گۆڕه‌پانی جه‌نگدا.\nسوپای عیراق له ئێستاشدا وه‌كو پێشوو ئاڵه‌نگاری گه‌وره‌ی له به‌رده‌مدایه، چونكه چه‌كدارانی داعش جموجووڵیان به‌دی ده‌كرێت له زۆر ناوچه‌ی جیاواز له پارێزگاكانی موسڵ و كه‌ركوك و سه‌ڵاحه‌دین و دیاله و ئه‌نباریش، شه‌ڕی پارتیزانی ده‌كه‌ن و هێزه كانی ئاسایش و سوپای عیراق و پێشمه‌رگه‌ش غافڵگیر ده‌كه‌ن و ده‌ستده‌وه‌شێنن، جگه له‌مه‌ش ئه‌م دواییه كێشه‌ی شه‌نگالیش زیادی كردووه كه هێزه‌كانی (یه‌به‌شه) له‌وێن و سوپای عیراق له هه‌وڵی ئه‌وه‌دایه دووریان بخاته‌وه له‌و شاره.\nتۆپخانه‌ی سوپای عیراق\nفه‌رمانده‌ی باسكی تۆپخانه‌ی سوپای عیراق نه‌یشاردۆته‌وه كه ده‌وڵه‌ت زۆر به گرنگیه‌وه له هه‌وڵی پێشخستنی تواناكانی تۆپخانه‌ی سوپادایه، بۆ ئه‌وه‌ی ده‌سه‌ڵاتی ده‌وڵه‌ت بسه‌پێنین به‌سه‌ر هه‌موو ئه‌وانه‌ی كه كاری خراپ ده‌كه‌ن و له یاساكانی ده‌وڵه‌ت ده‌رده‌چن و به‌ره‌و رووی هێزه‌كانی ئاسایشی ناوخۆ ده‌بنه‌وه.\nهه‌روه‌ها ئه‌و فه‌رمانده‌یه‌ی سوپای عیراق ئه‌وه‌شی راگه‌یاندووه، كه ده‌وڵه‌ت به‌رده‌وام ده‌بێت له پێشخستنی تواناكانی هێزه ئه‌منییه‌كان له هه‌موو روویه‌كه‌وه به تایبه‌تی دابینكردن و كڕینی تۆپخانه‌ی دوورهاوێژ كه ده‌توانێت له مه‌ودایه‌كی دووره‌وه دوژمن به ئامانج بگرێت و له ناو به‌رێت، به تایبه‌تی له شه‌ڕه‌كانی تیرۆریستانی داعشدا ئه‌و راستیه‌مان بۆ وه‌ده‌ركه‌وت كه تۆپخانه‌ی دوورهاوێژ له فڕۆكه و تفه‌نگ كاریگه‌رتره.\nله لایه‌كی تره‌وه سوپای عیراق له هه‌وڵی نوێكردنه‌وه‌ی هه‌موو چه‌كو سیستمی به‌رگری خۆیه‌تی له رێگه‌ی كڕین و هاورده‌كردنی چه‌كه‌وه، هه‌روه‌ها له رێگه‌ی پێشخستن و به‌رهه‌مهێنان و دروستكردنی چه‌ك و فیشه‌ك له ناوخۆی وڵات به هاوكاری وڵاتانی دراوسێ و ئیقلیمی و نێوده‌وڵه‌تیش.\nهه‌ر هه‌فته‌ی پێشوو ده‌سته‌ی پیشه‌سازی جه‌نگی عیراق رایگه‌یاند، كه چه‌ند هێلێكی به‌رهه‌مهێنانی نوێی چه‌ك و فیشه‌ك كه‌وتوونه‌ته كارو خزمه‌ته‌وه، له هه‌وڵی ئه‌وه‌شدان فرۆكه‌ی جه‌نگی له‌ناو عیراقدا ببه‌ستن واته پارچه‌كانی هاورده بكه‌ن و لێره ته‌جمیعی بكه‌ن، فرۆكه‌ی تریش دروست بكه‌ن بۆ چاودێری.\nهه‌ر تایبه‌ت به‌و هه‌واڵه سه‌رۆكی ده‌سته‌ی پیشه‌سازی جه‌نگی عیراق (موحه‌مه‌د ساحیب دوراجی) به ئاژانسی ره‌سمی هه‌واڵی عێراقی راگه‌یاندووه، كه وڵاته‌كه‌ی لێكتێگه‌یشتنی هاوبه‌شی ئیمزا كردووه له‌گه‌ڵ وڵاتانی توركیا و پۆله‌ندا بۆ پشتگیری و پشتیوانی پرۆسه‌ی چه‌كداركردنی هێزه‌كانی ئاسایش و گواستنه‌وه‌ی زانست و ته‌كنۆلۆژیا بۆ یارمه‌تیدان و پێشخستنی پیشه‌سازی سه‌ربازی عیراق، هه‌روه‌ها ئه‌وه‌شی نه‌شارده‌وه كه ده‌سته‌كه‌یان له هه‌وڵی ئیمزاكردنی لێكتێگه‌یشتنی هاوبه‌شدایه له گه‌ڵ به‌ریتانیا و پاكستان، ئه‌وه‌شی وت كه پیشه‌سازی سه‌ربازی گرنگییه‌كی زۆری هه‌یه بۆ به‌هێزكردنی ئاسایشی نیشتمانی و له ده‌ست نه‌دانی دراوی قورسی عیراق و به فیرۆنه‌چوونی، ئه‌مه رێگر ده‌بێت له‌وه‌ی چه‌ك له ده‌ره‌وه هاورده بكه‌ین، چونكه له‌ناوخۆ به تێچوویه‌كی كه‌متر به‌رهه‌م دێت.\nره‌نگه تائێره ئاسایی بێت، عیراق مافی خۆیه‌تی سوپاكه‌ی چه‌كدار بكات و به‌رگری له سه‌روه‌ری خاك و ئاسمانی خۆی بكات، چونكه ساڵانێكه عیراقی نوێ په‌یوه‌ندییه‌كانی نا هاوسه‌نگه له‌گه‌ڵ دراوسێكانیدا، رۆژانه گوێبیستی بۆردوومانی ناوچه سنوورییه‌كانی عیراق ده‌بین له لایه‌ن وڵاتانی دراوسێوه و هیچ كاردانه‌وه‌یه‌كی توندیش له لایه‌ن حكومه‌تی عیراقه‌وه به‌دی ناكه‌ین، له كاتێكدا و به‌پێی سیستمی فیدراڵی به‌رگری كردن له سنووره‌كن له ده‌سه‌ڵاته‌كانی حكومه‌تی ناوه‌ندییدایه.\nپشكی هه‌رێم چی ده‌بێت؟\nئه‌وه‌ی ئاسایی نییه هه‌رێمی كوردستان وه‌كو هه‌رێمێكی فیدراڵی له‌ناو عیراقدا، كه هێزی پێشمه‌رگه‌ی هه‌یه و له ده‌ستووری عیراقیشدا جێگیر كراوه وه‌كو پاسه‌وانی هه‌رێم، پشكی چییه له‌م پڕچه‌كردنه‌دا؟ ئایا حكومه‌تی هه‌رێم ئاگاداری ئه‌م سیاسه‌تی نوێكردنه‌وه و پڕچه‌كردنه‌ی سوپای عیراقه؟ له كاتێكدا چه‌كوچۆڵی سه‌ربازی له پشكه بوودجه‌ی سه‌روه‌ری عیراق ته‌رخان ده‌كرێت.\nله‌لایه‌كی تریشه‌وه دوور نییه، ئه‌م پڕچه‌كردنه سه‌ره‌تایه‌ك نه‌بێت بۆ جێبه‌جێكردنی بڕیاره‌كه‌ی دادگای فیدراڵی عیراق له‌مه‌ڕ نه‌وتی هه‌رێم و لێدوانه‌كانی ئه‌م دواییه‌ی وه‌زیری نه‌وتیش به‌ڵگه‌یه‌كی حاشا هه‌ڵنه‌گره. له‌و رووه‌وه له كۆتاییدا ده‌كرێت بپرسین له عیراقی نوێی فیدراڵیدا كه كورد رۆڵی گرنگی بینی له دروستكردنه‌وه‌یدا و به تایبه‌تی له دامه‌زراندنی سوپای نوێی عیراقدا ئه‌م پۆستانه‌ی هه‌بوو:\n1- ئه‌مینداری گشتی وه‌زاره‌تی به‌رگری عیراق، كه دواتر به‌هۆی گه‌نده‌ڵیه‌وه پۆسته‌كه‌ی جێهێشت.\n2- سه‌رۆك ئه‌ركانی سوپا .\n3- فه‌رمانده‌ی هێزی ئاسمانی.\nزۆر پێگه‌ی تر له فه‌رمانده‌ی تیپه‌كانه‌وه بگره و… تد، كه ئێستا به ده‌ست كورده‌وه نه‌ماون.\nكێ به‌رپرسیاره له‌و پاشه‌كشانه؟ ئه‌مانه پرسیارگه‌لێكن ده‌بێت شاره‌زا و به‌رپرسانی سه‌ربازی كورد له حكومه‌تی ناوه‌ندی وه‌ڵامی بده‌نه‌وه و روونی بكه‌نه‌وه كێ هۆكاری هه‌موو ئه‌و پاشه‌كشانه‌یه له به‌غدا.\nعیماد عەلی: پەند لە رووداوەکانی سریلانکا وەرگرن.


"یەکێتی باوەڕی بەئەنجامی ئەو لیژنەیە نییە"\n19:17 شه‌ممه 21 ئه‌یلول 2019\nژمارەیەک بەرپرسی وەزارەتی ناوخۆی حکومەتی هەرێم بێئاگایى خۆیان دەردەبڕن لە پێکهێنانی هیچ لیژنەیەکی لێکۆڵینەوە لەبارەى ڕووداوی ڕێگریکردن لە مەحمود سەنگاوی، ئەندامى مەکتەبى سیاسى یەکێتى بۆ چوونە ناو شارى هەولێر و پەرلەمانتارێکی یەکێتیش جەخت لەسەر ئەوە دەکاتەوە “ئەگەر لیژنەش پێکبهێنرێت سودی نابێت و باوەڕیان پێی نییە”.\nڕۆژی (پێنجشەممە، 21ی ئەیلولی 2019)، لەتیف شێخ عومەر، وتەبێژى یەکێتى نیشتیمانى کوردستان رایگەیاند “لەبازگەی نازەنین، ڕێگری لە مەحمود سەنگاوی، ئەندامی مەکتەبی سیاسی یەکێتی کراوە بۆ ئامادەبوون لە کۆبوونەوەى مەکتەبى سیاسى بچێتە شاری هەولێر و گەڕێندرایەوە بۆ سلێمانی”.\nلەبەرامبەر بە کاردانەوەکانى یەکێتیش لەسەر ئەو رووداوە، وەزارەتى ناوخۆى حکومەتى هەرێم راگەیەندراوێکى بڵاوکردەوە و تیایدا جەختى لەسەر ئەوە کردەوە “لیژنەیەکى لێکۆڵینەوە لەبارەى رووداوەکە پێکدەهێنن”.\nجەلال شێخ کەریم، بریکاری وەزارەتی ناوخۆی حکومەتی هەرێمی کوردستان بە ناس کوردی وت “بەهیچ شێوەیەک ئاگادار نیم کە لیژنەیەکی لێکۆڵینەوە لەو ڕوداوە پێکهاتبێت و هەتا ئێستاش هیچ شتێکیان لەو بارەیەوە بە ئێمە نەوتوە”.\nوتیشی، نازانم ئەو لیژنەیە پێکهێنراوە یاخود نا و جگە لەو راگەیەندراوەى وەزارەت هیچی ترم نەبیستوە.\nموئەید سەڵاح، بەڕێوبەری ڕاگەیاندن و پەیوەندییەکانی وەزارەتی ناوخۆی حکومەتی هەرێمی کوردستان بەهەمان شێوە بێئاگایی خۆی نیشاندا لە پێکهێنانى هەر لیژنەیەک لەو بارەیەوە بۆ ناس کوردی روونکردەوە “نازانم کە لیژنەیەکی لەو شێوەیە بۆ لێکۆڵینەوە لەو بارەیەوە پێکهێنرابێت”.\nباڵانبۆ محەمەد، ئەندامی فراکسیۆنی یەکێتی و لیژنه‌ى پێشمه‌رگه و ناوخۆ لە پەرلەمانی کوردستان، پێکهێنانى تەنها لیژنەیەک لە بارەى رووداوەکە بە وەڵامدەرەوەى تەواوى یەکێتى نابینێت و بە ناس کوردی وت “پێکهێنانی وەها لیژنەیەک نابێتە وەڵام بۆ یەکێتی و لیژنەیەکی ئاوهاش ناشتوانێت ئەنجامەکانی ئەو ڕوداوە دەربخات چونکە ڕاستەوخۆ بەرپرسانی باڵای پارتی و سەرۆکی حکومەت بەرپرسیارن لەو ڕوداوە و ئێمە باوەڕیشمان بەو لیژنەیە نییە ئەگەر دروستیش بکرێت”.\nئاماژەی بەوەشدا “پارتی خۆی بەرپرسیارە لەو ڕوداوە و بەشێوەیەکی فەرمیش پەیوەندیان پێوەکردوین و داوای لێبوردنیان کردوە لەڕێگای تەلەفۆنەوە و پێیان وتوین سەرۆکی حکومەت ئاگاداری ئەو ڕوداوە نەبوە، بەڵام ئەگەر سەرۆکی حکومەت هەر بە ڕاستی سەرۆکی هەموو حکومەتی هەرێم بێت چۆن ئەبێت ئاگاداری ڕوداوێکی وا نەبێت و چۆن ئەبێت لێکۆڵینەوە نەکات و لایەنی کەمتەرخەم سزا نەدات و ئیتر ئەفسەر بێت یان کارمەند بێت یان هەر کەسێکی بازگەکە بێت، ئەگەر لەسەر داواکاری بەرپرسانی پارتی نەبێت چۆن ئەفسەرێک دەتوانێت کارێکی ئاوها بکات”.\nبەوتەى ئەو پەرلەمانتارەى یەکێتى “یەکێتی کاتێک واز لەو بابەتە دەهێنێت کە دەبێت پارتی بەفەرمی لە میدیاکانەوە داوای لێبوردن بکات و هەروەها ئەو لایەنەش ئاشکرا بکات کەو ئەو ڕێگرییەی ئەنجام داوە، وە ئەو ڕوداوەش زیانى گەورە لەحکومەت دەدات و دەسیسەلمێنێت کە پارتی تەنها لەزۆنی زەردا حکومەتە و خەونی حکومەتی هاوبەش لەناو دەبات”.\nرووداوى رێگریکردن لە مەحمود سەنگاوى، ئەندامى مەکتەبى سیاسى یەکێتى بۆ چوونە ناو هەولێر کاردانەوەى جۆراوجۆرى دروستکرد و هاوکات لەگەڵ ئەو رووداوەدا لە شارى سلێمانى و لە درەنگانێکى شەودا تەقە لە بارەگاى لقى ٤ى پارتى کرا و شەوێک دواى ئەو رووداوەش لە شارى هەولێر تەقە لە دوو بارەگاى یەکێتى کرا.\n20:09 سێ شه‌ممه 29 تشرینی یه‌كه‌م 2019\nموقتەدا سەدر وەڵامێکى توندى عەبدولمەهدى دەداتەوە


یادی مام جەلال بۆ هەمیشە لە دڵماندا دەمێنێتەوە\nپێشمەرگە و خەباتکاری شاخ، نووسەر و رۆشنبیر، شۆرشگێری داهێنەر، دیپلۆمات و سەفیری کورد لە جیهان، ئەو کەسەی لە چەمی رەزان و قەندیلی سەربەرزەوە هەتا حۆکمی بەغدا چوو، دۆستی دێرینی کوردستانی رۆژهەڵات، سەرکردەیەکی مەزنی گەلی کورد کە سنوورەکانی تێپەڕاند و بوو بە سیاسەتمەدارێکی جیهانی، یەکەم سەرۆک کۆماری کوردی عێراق و یەکەم مرۆڤێک کە لە تالاری کۆبوونەوەی گشتی نەتەوە یەکگرتووەکان بە زمانی کوردی دوا، سەرۆک مام جەلال تاڵەبانی، ماڵ ئاوایی لە ژیان کرد.\nمام جەلال بۆ ماوەی پتر لە ٦٠ ساڵ بێ وچان و ماندوویی نەناسانە بۆ رزگاری نەتەوەی کورد و ئازادی سیاسی و مافەکانی خەڵک تێکۆشا. تەنگ و چەڵەمەی زۆری هاتە ڕێ، بەڵام هەرگیز ورەی نزم نەبوو و بزە لە لێوی نەکەوت. شکانی بە سەر دادەهات، بەڵام سەرلە نوێ تێهەڵده‌چووەوه. لە سەختترین رۆژەکانیش دا هیوا بڕاو نەدەبوو، بە پێچەوانە ئۆمێدی بە هەمووان دەبەخشی. کەسایەتییەکی کاریزمایی گەورە بوو، بەڵام هەمیشە خاکی و خۆماڵی مایەوە، دۆستی رۆشنبیران و داکۆکیکاری مافی ژنان بوو.\nمام جەلال کوردستانییەکی راستەقینە و خەمخۆری هەموو پارچەکانی کوردستان و لەوانە بە تایبەتی دۆست و پشتیوانی کوردی رۆژهەڵات بوو. هێزی پشتیوانی بۆ یارمەتی ئێمە و دێمۆکرات رەوانەی ناوخۆی ئێران کرد. پەیوەندی و دۆستایەتییەکی دوور و درێژی لەگەڵ کۆمەڵەی شۆرشگێری زەحمەتکێشانی کوردستانی ئێران دامەزراند و بە وریاییەوە پاراستی. حەقی بەسەر هەموو کوردی ئێرانەوە هەیە و بە تایبەتی چاکەی زۆری بۆ ئێمەی کۆمەڵە بووە کە هەرگیز لە بیری ناکەین. من بە شەخسی خۆم شانازی ئەوەم هەبووە کە بۆ نزیک ٤٠ ساڵ مام جەلالم لە نزیکەوە ناسیوە و لەگەڵی دواوم و لە راوێژ و تەگبیر و ئەزموونی سوودم وەرگرتووە. بەراستی مام جەلال دۆستێکی بە وەفا و پشتیوانێکی قایم بوو.\nبه مەرگی مام جەلال کۆستێکی گەورەی هەموو کوردان کەوت. پڕ بە دڵ سەرەخۆشی خۆم پێشکەش بە بەرێز هێرۆ خان و کاک باڤل و کاک قوباد و هەموو بنەماڵە و دۆستان و یارانی دەکەم و خۆم بە شەریکی خەمیان دەزانم.


به‌شدارییه‌کان=2187 په‌ڕه‌کان=110\n<< نوێترین | < په‌ڕه‌یه‌ک پێشتر | 45 46 47 48 49 50 51 52 53 54 55 | په‌ڕه‌یه‌ک دواتر > | کۆنترین >>\nله (irinroT) ـه‌وه\nرۆژی 9-10-2018 نێردراوه\nله (InsolvenzschweinDavidtesee) ـه‌وه\nرۆژی 7-10-2018 نێردراوه\n8 магазин оборудования для чип тюнинга:http://autoteamsshop .ru/\n9 магазин тюнингу прошивок:http://carfiletuni ng.ru/ \n& lt;/a>\nله (ValeriaHom) ـه‌وه\nرۆژی 6-10-2018 نێردراوه\nله (StevenLamma) ـه‌وه\nшвабра паровая h2o mop отзывы\nтреугольна� � насадка для паровой швабры\nшвабра самоотжимная экоколлекция с веревочной насадкой\nкупить швабру h2o mop x5 в москве\nшвабра с тряпкой отжимается\nله (JeromeHex) ـه‌وه\nله (DavidUncoP) ـه‌وه\nThanks for a really fantastic blog. It was actually very useful. I'm so glad I came across this.\nhttps://essayhlp.com/need-to-buy- an-mass-communication-essay-busines s-graduate-turabian\nله (WalterDuema) ـه‌وه\nTeen con marcas de bikini\nAlicia y el polvo de las maravillas\nhttps://porno-canal.com/ver/pibon -ardiente-lista-para-una-polla-negr a/ Attention Required! | Cloudflare\nBrutal anal interracial para una pelirroja\nUnglaubliche Webcam Clip mit Masturbation,\nله (Geraldcom) ـه‌وه\nله (Morrisciz) ـه‌وه\nرۆژی 5-10-2018 نێردراوه\nDating asian guys website free matchmaking for marriage by namedating asian guys websitefree matchmaking for marriage by name
#1 free dating app\nله (Steventaubs) ـه‌وه\nOline Store ENTER MD.\nله (Davidshill) ـه‌وه\nhttps://reportfast.win/where-to-g et-an-biology-report-plagiarism-fre e-14-days\nhttps://thesisproposal.s cience/best-websites-to-buy-an-web- design-thesis-proposal-high-school- single-spaced-124-pages\nhttps://re search-proposal.men/help-me-with-an -religion-research-proposal-without -plagiarism-platinum\nله (Richardpew) ـه‌وه\nله (shpigsob) ـه‌وه\nرۆژی 4-10-2018 نێردراوه\nله (WilliamClina) ـه‌وه\n民視眼鏡 - 媒體認證台北市士林最便� �眼鏡配到好\nله (Travislot) ـه‌وه\nPrivate key - 8e1ee3b15aa441e6f53fe8a56b847b79b95 bd8dfe4a79e50569341f3605403a6\nله (BradleyDog) ـه‌وه\nرۆژی 3-10-2018 نێردراوه\nhttp://xn--c1aofhglehk.x n--p1ai/communication/forum/user/32 74/\nله (shamanager) ـه‌وه\nله (WillrrmSkete) ـه‌وه\nRonkonkoma, NY Water Damage Restoration and Water Removal | SERVPRO of Ronkonkoma http://www.servproronkonkoma.com/wa ter-damage-restoration - SERVPRO of Ronkonkoma!..\nله (LeroyMic) ـه‌وه\nرۆژی 2-10-2018 نێردراوه


گوڵان میدیا May 15, 2021 راپۆرتەکان\nلیسلی. ئێچ . گلب (1937-2019)، كە تا ئەو رۆژەی كۆچی دوایی كرد، سەرۆكی فەخریی ئامۆژگای ئەنجومەنی پەیوەندییەكانی دەرەوەی ئەمریكا بوو، ساڵی 2006 لە بری وەڵامدانەوەی ئەو پرسیارانەی كە «گۆڤاری گوڵان» سەبارەت بە ئایندەی پرۆسەی سیاسی لە عێراقدا لێی كردبوو، نامەیەكی بۆ بەڕێوەبەری نووسینی ئەو كاتی گۆڤارەكە ناردبووەوە، تیایدا نووسیبووی: «عێراق وەك دەوڵەتێكی سەنتڕاڵی جارێكی دیكە بەڕێوەناچێت و بەردەوامیش نابێت. ئەگەر ئەم مۆدێلە فەرز بكرێتەوە بە بیانووی (دەوڵەتێكی بەهێز) ئەوا بێجگە لە ناسەقامگیری و ئاژاوە هیچ بەرهەمێكی دیكەی نابێت، هەر بۆیە لە دوای ساڵی 2003وە پڕۆژەیەكم ئامادە كردووە بۆ بەفیدڕاڵیزەكردنی عێراق و ماوەی سێ ساڵە (2003-2006) هەوڵمداوە لە كۆنگریس و سەنات پشتیوانی بۆ پەیدا بكەم، بەڵام لە ماوەی ئەم سێ ساڵەدا تەنیا توانیومە جۆزیف بایدن (سەرۆكی ئێستای ئەمریكا) كە ئەو كات سەرۆكی لێژنەی پەیوەندییەكانی دەرەوە بوو لە سەنات، قەناعەتی پێ بكەم. كێشەی سەرەكیی ئێوە وەك گەلی كورد لە عێراقدا ئەوەیە لەناو ناوەندەكانی بڕیاردروستكردن لە ویلایەتە یەكگرتووەكانی ئەمریكا لۆبیتان زۆر لاوازە لەچاو نەیارەكانتان، ئەندامانی كۆنگرێس و سەنات، باش دەزانن ئەم پڕۆژەیە بۆ عێراق باشە، بەڵام لەژێر گوشاری لۆبیی سعودیە و توركیا، پشتگیریی پڕۆژەكە ناكەن».\nئاماژەكردنمان بەم نامەیە، بۆ ئەوە بوو دەرگا بۆ دەرخستنی چەند زانیارییەكی دیكە واڵا بكەین:\n1- سەرۆك جۆزیف بایدن كە ئەو كات سەرۆكی لێژنەی پەیوەندییەكانی دەرەوەی سەنات بوو، پاش ئەوەی بە پڕۆژەی «فیدڕاڵیزەكردنی عێراق بۆ سێ هەرێم» گەیشتە قەناعەت، پڕۆژەكەی بەرەوپێشەوە بردو ناوی لێنا: «دابەشكردنی نەرم».\n2- لە ساڵی 2007، گۆڤاری فۆرین پۆلیسی و رێكخراوی سندووقی ئاشتی كە ساڵانە ئیندێكسی دەوڵەتە شكستخواردووەكان ئامادە دەكەن، راپۆرتێكی دوور و درێژیان بە ناونیشانی «عێراق: لە دەوڵەتێكی شكستخواردووەوە بۆ شەڕی ناوخۆ» ئامادە كردبوو، دوای ئەم راپۆرتە لەسەر پڕۆژەكەی بایدن (دابەشكردنی نەرم)، پڕۆژەیەكی دیكەیان ئامادە كرد بە ناونیشانی: «رێگەی دەربازبوون: یەكێتی دەوڵەتانی عێراق –A Way Out: The Union of Iraqi States».\n3- لە میانەی سەردانی سەرۆك بارزانی و شاندی یاوەری لە ئایاری 2015 بۆ كۆشكی سپی و دیداری تایبەتیان لەگەڵ باراك ئۆباما-ی سەرۆكی ئەو كاتی ئەمریكا و باسكردنی پرسی سەربەخۆیی كوردستان، سەرۆك ئۆباما بە سەرۆك بارزانی راگەیاندبوو، «من دژی ئەو پرسە نیم، بەڵام پرسی عێراق بەتایبەتی لای جوزیف بایدن-ـە و بە درێژی ئەم پرسە لەگەڵ بایدن باس بكەن». ئەوكات بایدن جێگری سەرۆك ئۆباما بوو، لەمیانەی كۆبوونەوەی نێوان بایدن و سەرۆك بارزانی و باسكردنی پرۆسەی سەربەخۆیی كوردستان، بایدن بە سەرۆك بارزانی گوتبوو: «لە تەمەنی خۆم و خۆتدا سەربەخۆیی كوردستان دەبینین».\n4- لە 7ی ئایاری 2021، سەرۆك بایدن، بڕیاری لەسەر درێژكردنەوەی بارودۆخی فریاگوزاریی نیشتمانی پەیوەندیدار بە سەقامگیریی عێراق كە لە مارتی 2003 لە سەردەمی ئیدارەی جورج دەبلیو بۆش دەرچووە، جارێكی دی و بۆ ساڵێكی دیكە درێژی كردەوە و، وەك ماڵپەڕی كۆشكی سپی دەقی بڕیارەكەی بڵاوكردووەتەوە، تێیدا هاتووە: «هەتا ئێستاش ئەو ئاستەنگانەی رووبەڕووی بونیادنانەوەیەكی سیستماتیكیی عێراق دەبنەوە، وەك گێڕانەوەی ئاشتی و ئاسایش لە وڵاتدا و پاریزگاریكردنی و، پەرەپێدانی دامەزراوە سیاسی و ئیداری و ئابوورییەكانی عێراق بوونیان هەیە و، ئەو ئاستەنگانەش هەڕەشەیەكی نائاسایین بۆ ئاسایشی نەتەوەیی و سیاسەتی دەرەوەی عێراق و ویلایەتە یەكگرتووەكانی ئەمریكاش، هەر بۆیە جوزیف بایدن بە پێویستی زانی كە بارودۆخی فریاگوزاریی نیشتمانیی پەیوەندیدار بە سەقامگیریی عێراق بەردەوام بێت و، بە بڕیاری جێبەجێكاری ژمارە 13303 راگەیەندراوە».\nدیارە مەبەست لە پێكەوەگریدانەوەی هەوڵەكانی بۆ سەقامگیریی عێراق هەر لە 2003وە هەتا هەینیی رابردوو(7ی ئایاری 2021) بۆ ئەوە بوو، بڵێن، بڕیاری 13303 پەیوەندیدار بە سەقامگیریی عێراق لە 22ی ئایاری 2003 وەك بڕیارێكی تەنفیزی لەلایەن سەرۆك جۆرج دەبلیو بوش ئیمزا كراوە، بۆیە كاتێك لە 7ی ئایاری 2021، جارێكی دیكە سەرۆك بایدن هەمان بڕیاری تەنفیزی بۆ هەمان پرسی سەقامگیریی عێراق درێژ دەكاتەوە، ئەمە مانای ئەوەیە كە لە تێڕوانینی سەرۆك بایدن-دا، هیچ جیاوازییەك لە نێوان ئایاری 2003 و ئایاری 2021 بۆ سەقامگیری و ئاشتی و ئاسایشی وڵات و هەروەها هەنگاوەكان بۆ دووبارە بونیادنانەوەیەكی سیستماتیك و پەرەپێدانی دامەزراوە سیاسی و ئیداری و ئابوورییەكان لە عێراقدا بوونی نییە.\nئەوجا با ئەو پرسیارە لە خۆمان بكەین و بپرسین: لە ئایاری 2003 پرۆسەی سیاسی لە عێراقدا چۆن بووە؟ بە چەند خاڵێك وەڵامی دەدەینەوە:\n1-\tلە 9ی نیسانی 2003 هێزەكانی هاوپەیمانان بە سەرۆكایەتیی ئەمریكا رژێمی پێشووی سەدام حوسێنیان رووخاند، بە رووخانی ئەم رژێمە، هەموو دامەزراوەكانی بەشە عەرەبییەكەی عێراق هەر لە دامەزراوەی سیاسی و كارگێڕی و ئابووری و سەربازی لەبەریەك هەڵوەشانەوە و شتێك بە ناوی دەوڵەت لە عێراقدا نەما. هەر بۆیە لە 21ی نیسانی 2003 دەسەڵاتی كاتیی هاوپەیمانان (CPA) بە سەرۆكایەتیی پۆل بریمەر دامەزرا و، دوای مانگێك لە دامەزراندنی ئەم دەسەڵاتە كاتییەی هاوپەیمانان، سەرۆك بوش بڕیاری 13303ی بۆ گێڕانەوەی سەقامگیری و ئاشتی و بونیادنانەوە و پەرەپێدانی دامەزراوەكان دەركرد. پاش دوو مانگ لە دەرچوونی ئەم بڕیارە لە تەمموزی 2003 ئەنجومەنی حوكم دامەزرا، ئەم ئەنجومەنە بۆ ماوەی ساڵێك بوو، هەر مانگێك یەكێك لە سەركردە عێراقییەكان سەرۆكایەتی دەكرد. كەواتە درێژكردنەوەی بڕیاری 13303 تایبەت بە سەقامگیریی عێراق، دووبارە پێمان دەڵێت، ئێستا پرۆسەی سیاسی لە عێراقدا هاوشێوەی ئایاری 2003یە، واتە پێش دامەزراندنی ئەنجومەنی حوكم بە دوومانگ.\n2-\tلە ئایاری 2003، كردەوە تیرۆریستییەكانی رێكخراوی تیرۆریستیی «ئەلقاعیدەی عێراق»، هاوشێوەی كردەوە تیرۆریستییەكانی ئێستای رێكخراوی تیرۆریستیی داعش لە هەڵكشاندا بوو. هەر لەو ساڵەدا توانییان لە دوو كردەوەی تیرۆریستیدا، سیرجیۆ دی میلۆی نوێنەری تایبەتیی سكرتێری گشتیی نەتەوە یەكگرتووەكان لە بەغدا تیرۆر بكەن، هەروەها لە نەجەفیش محەمەد باقر سەدر، سەرۆكی ئەنجومەنی باڵای شۆڕشی ئیسلامیی عێراقیان تیرۆر كرد، لێرەوە ئەگەر سەرنجی ئاستەنگەكانی بەردەم ئاشتی و سەقامگیری و ئاسایشی عێراق بدەین، دەبینین جیا لەوەی رێكخراوی تیرۆریستیی داعش بە هاوشێوەی قاعیدەی 2003 لە هەڵكشاندایە، ئێستا مەترسییەكی دیكەش پەیدا بووە كە هیچی لە مەترسیی داعش كەمتر نییە، ئەویش ئەو گرووپە چەكدارانەن كە حكومەتی عێراق پێی دەڵێت: « لە یاسا دەرچووەكان» .\n3-\tتەواوی دامەزراوە سیاسی و كارگێڕی و ئابووری و سەربازییەكانی عێراق، لەگەڵ ئەوەی ماوەی 18 ساڵە هەوڵیان لەگەڵ دەدرێت و بە ملیاران دۆلاری تێدا خەرج كراوە، بەڵام لەسەر هەموو ئاستەكانی (سیاسی، كارگێڕی، ئابووری، سەربازی و یاسایی) هیچ دامەزراوەیەكی عێراق لە دامەزراوەكانی «دەوڵەتێكی شكستخواردوو» سەركەوتووتر نین و راپۆرتی ساڵانەی رێكخراوە نێودەوڵەتییەكانیش راشكاوانە ئاماژەیان پێ كردووە.\n4-\tلە ساڵی 2003، دۆڕانی شەڕی عێراق بۆ ئەمریكا، وەك دۆڕانی شەڕی ڤێتنام بەراورد دەكرا، ئەمەش بەو مانایەی دۆڕانی ئەم شەڕە هەیبەتی ئەمریكا لەسەر ئاستی جیهان دەهێنێتە خوارەوە و، ئاسایشی نەتەوەیی ئەمریكا دەخاتە مەترسییەوە، بەڵام ئەگەر ئێستا سەرنج بدەین، دەبینین كەسێك سەرۆكی ئەمریكایە كە ناوی «جۆزیف بایدن»ـە و ئەم سەرۆكە كە لە ساڵی 2003 سیناتۆر بووە، دژی شەڕی عێراق بووە، بەڵام ئێستا هەر ئەو كەسە كە سەرۆكە، هەمان هەڵوێست دووبارە دەكاتەوە و لە بڕیارە تەنفیزییەكەیدا هاتووە، ئاستەنگەكانی بەردەم ئاشتی و سەقامگیری لە عێراقدا، هەڕەشەیەكی نائاساییە بۆ ئاسایشی نیشتمانیی ئەمریكا، ئەمەش دەقاودەق مانای ئەوەیە، چۆن پرسی دۆسێی عێراق بۆ سەرۆك جۆرج دەبلیو بوش پرسی یەكەم بووە، ئێستا بۆ سەرۆك بایدن-یش هەمان پرسە و لەناو ستراتیژیەتی سیاسەتی ئەمریكا بەرامبەر بە عێراق، هەمان ئاراستە بەردەوامە كە دەبێت عێراق ببێتە ئەو دەوڵەتەی كە بەهێز و فیدڕاڵی و دیموكراتی و پەرلەمانی و فرەیی بێت، بە بێ ئەمەش ناسەقامگیری و ئاژاوە بەردەوام دەبێت و بەرژەوەندییەكانی ئەمریكاش سەلامەت نابن.\nئەوەی لە بن دێڕی 100 رۆژەی سیاسەتی ئیدارەی بایدن لە شێوازی بەڕێوەبردنی كێشە جیهانییەكان دەخوێندرێتەوە، ئەوەیە كە بایدن و تیمەكەی بە پیادەكردنی سیاسەتێكی نەرم مامەڵە لەگەڵ كێشە جیهانیەكان دەكەن و، بە لۆژیكانە بڕیار دەدەن، بەتایبەتیش لەو پرسانەی كە پەیوەستن بە رۆژهەڵاتی ناوەڕاست بە شێوەیەكی گشتی و، ئەو پرسانەی تایبەتن بە كێشەی دەوڵەتانی كەنداو، ئێران، ئیسرائیل، سووریا و عێراق بە شێوەیەكی تایبەتی، دەبینین ئاراستەی سیاسەتی ئەمریكا نەرمە و هەڵەشەیی پێوە دیار نییە، بەڵام بڕیار و هەنگاوەكانیان لۆژیكانەیە و بایدن دەیەوێت بیسەلمێنێت ئەزموونی 50 ساڵەی كاری دیپلۆماتی ئاراستەی ئیدارەكەی بەرەو سەركەوتنی گەورە دەبات.\nلەم راستەوە كە بە وردی سەرنج لە سیاسەتی ئەمریكا بەتایبەتی بەرامبەر عێراق دەدەین، راستە سیاسەتەكانی نەرم و لەسەرخۆن، بەڵام كاتێك لەسەر زاری كینس ماكنز-ی فەرماندەی فەرماندەیی ناوەندی هێزەكانی ئەمریكا، ئەوە رادەگەیەنرێت، هیزەكانیان لە عێراق ناكشێنەوە و، وەزیری بەرگری جەخت لەوە دەكاتەوە لە كاتی گونجاودا وەڵامیان بۆ گرووپە «چەكدارە لە یاسا دەرچووەكان» دەبێت و، بەردەوام دەبن بۆ هاریكاریی عێراق لە شەڕی دژی داعش و، دوایینیشیان كە خودی سەرۆك بایدن بڕیاری 13303ی تایبەت بە سەقامگیریی عێراق درێژ دەكاتەوە، مانای ئەوەیە زەمینەكە لەبارە بۆ ئەوەی بایدن پڕۆژەكەی ساڵی 2006 زیندوو بكاتەوە و هەنگاو بۆ ئەو بەڵێنە هەڵبگرێت كە لە 2015 بە سەرۆك بارزانی دابوو.\nدیپلۆماتیەتی نەرم و یەكلاكەرەوەی دەوڵەتمەدار لە دیدارەكەی «...


کوردستان و بەریتانیا ، ئاسۆیەکی نوێ\nبەریتانیا پێگەیەکی بەهێزی هەیە لەسەر ئاستی کۆمەڵگەی نێودەوڵەتیدا و لە ئەنجومەنی ئاسایشی نەتەوە یەکگرتووەکانیشدا ئەندامێکی هەمیشەیی حساب بۆکراو و ڕێزلێگیراوە.\nلە ڕاپۆرتێکی تازەی سیاسەتی دەرەوەی بەریتانیا و چاوخشاندنەوە بە چۆنیەتیی دیاریکردنی هاوپەیمان و دۆستەکانیدا هاتووە، بەریتانیا هاوپەیمان و دۆستەکانی لەسەر بنەمای کارکردنی پێکەوەیی باش و هاوئاهەنگی لە بواری بازرگانی و تەندروستی و ئاسایشدا دیاری دەکات، بەریتانیا ڕۆڵی گەورە دەگێڕێ لە بەرگریکردن لێیان و، بنەمای سەرەکی پەیوەندییەکان پێویستە هاوسەنگ بن و بنەمای بەرژەوەندی و بەهای هاوبەش بن. بەوپێیە بێ ئێمەی کورد و پێگەی هەرێمی کوردستان لە خوێندنەوەی بەریتانیادا ئەو بنەمایانەن هەن، هەروەک "سەرۆکوەزیران بۆریس جۆنسن" و سەرۆکی هەرێم "نێچیرڤان بارزانی"یش لە داونینگ ستریت ئاماژەیان پێ دا و بە بایەخ و مێژوویی و پەیوەندیی سی ساڵە و ستراتیژی باسیان کرد.\nدیارە لەدوای جیابوونەوەی بەریتانیا لە یەکیەتیی ئەورووپا، ئێستا ئەو وڵاتە چاوی لە هێز و شکۆمەندیی زیاترە، هەیبەت و ڕۆڵی باشتر بەدی دەکرێ و لە ڕێکكەوتنەنێودەوڵەتییەکانیشدا بەتایبەتی لە بواری ئاسایش و بازرگانی و تەکنۆلۆجیدا ئەو ڕۆڵەی بەهێزەوە بەرجەستە کردووە.\nبۆ ئێمەی کوردیش لەو ناوچە پڕ لە کێشە و ناسەقامگیرییەدا ڕۆڵ و پێگەی بەریتانیا و دۆستایەتیی لەگەڵ گەلەکەمان هەند و بایەخی گەورەی هەیە دەشێ زۆر باش سوود لەو دەرفەتانە وەربگرین.\nپەیوەندییەکانی کوردستان لەگەڵ بەریتانیا جەنابی (سەرۆک بارزانی) بەردی بناغەی داناون و، بە ڕۆڵی گەورەی حەکیمانەی لە هێنانە سەرخەتی کۆمەڵگەی نێودەوڵەتی بۆ تێگەیشتن لە دۆزی کورد و پاراستنی گەلەکەی .\nلەو سەردانە گرنگەی ئێستای جەنابی سەرۆکی هەرێمدا هەموومان بە دەنگی بەرز ماڕشی پێشوازیمان گوێ لێ بوو لەسەر ئاستی سەرۆکایەتیدا و، ئاڵای پیرۆزی کوردستانمان بە شەکاوەیی بینی و، سەرۆکوەزیران "بۆریس جۆنسن" لە بەردەم دەرگای ژمارەی (۱٠)ی داونینگ ستریت لەو شوێنەی پێشوازی لە سەرۆکی وڵاتان دەکات پێشوازیی لە سەرۆکی کوردستان کرد.\nئەو پێشوازییە بەوشێوە باڵایە و لەو ئاستەدا جگە لەوەی مایەی دڵخۆشییە، هاوکات نیشانەی هێز و بڕوابەخۆبوونی سەرکردایەتیی کورد و سەقامگیری و پێگەی بەهێزی کوردستانە و ئەو پرەنسیپ و بەها و دەرفەتە زێڕینانەن کە لە ماوەی ڕابردوودا حکوومەتی هەرێمی کوردستان\nبایەخی پێ داون بۆ ڕاکێشانی نیگای دەرەکی و گەشەسەندنی ئابووریی ناوخۆیی. پێشوازی و دیدارەکانی سەرۆکی هەرێم لە ئاستێکی زۆر بەرز و باڵادا بوون بەجۆرێک لە ئاستی چاوەڕوانی زۆر کەسدا نەبوون، کە بە دیدی من ئەوە بۆ پێگەی بەرزی سەرۆکی هەرێمی کوردستان دەگەڕێتەوە کە توانیویەتی لە ماوەی سەرۆکایەتیدا کوردستان بکاتە ژمارەیەکی حساب بۆ کراو لە هاوکێشە و پێگە نێودەوڵەتیەکاندا.\nلەدەسپێکی سەردانەکەیدا سەرۆکی هەرێم لە ڕۆژنامەی سەندەی تایمزدا بابەتێکی گرنگی لەسەر دەستێوەردانی ڕزگارکەر یان فریادڕەس بە زمانی ئینگلیزی بڵاو کردەوە کە دەنگدانەوەیەکی ناوخۆیی و دەرەکی هەبوو، کە باس لە دەستوەردان و ئەزموونی سەرکەوتوو دەکا هاوشێوەی ڕۆڵی بەریتانیا لە دانانی بیرۆکەی ناوچەی ئارام، کاک نێچیرڤان ڕۆڵ و دەستوەردانی بەریتانیای لە پرسی گەلێکی زوڵملێکراودا بەرز نرخاندوە و بۆ ئەو مەبەستە دیداری لەگەڵ (جۆن مێجەر) سەرۆکوەزیرانی پێشووی بەریتانیا و خاوەنی بیرۆکەی ناوچەی دژە فڕین هەبوو، وە لە نزیکەوە سوپاسی کرد و، جەنابیان بەو پەیامەی وەفایی و دڵسۆزی و پێزانینی کوردی بۆ دۆستەکانی دووپات کردەوە.\nلەو سەفەرەیدا دەستکەوتی گەورە و ئاسۆی پتەکردن و قووڵکردنەوەی پەیوەندییەکانی کوردستان و بەریتانیا بەڕوونی بەدیدەکرێ، بەریتانیاش لای خۆیەوە چەند خاڵێک یان دەرفەتی زۆر باش بۆ بەهێزکردنی ئەو پەیوەندییانە دەبینێ کە بریتین لە:\nیەکەم: گرنگیدان و پابەندییەکانی هەرێمی کوردستان و خەڵکەکەی بە پێکەوەژیانی ئاشتیانە و ڕێزلێگیراوانەی پێکهاتە و ئایینە جیاوازەکان، پەنا و دڵکراوەیی بۆ ئاوارەکان.\nدووەم: توانا و باوەڕی بەهێزی جەنابی سەرۆک بازرانی و سەرۆکایەتی و حکوومەتی هەرێم و هێزی پێشمەرگەی کوردستان لەشەڕی دژی تیرۆر.\nسێ یەم: پێگەی بەهێزی ئابووری و دەرفەتە بازرگانییەکانی کوردستان، بەتایبەتی پیشەسازیی بواری نەوت.\nچوارەم: ڕاستگۆیی و دڵسۆزی سەرکردایەتیی کوردستان بە پرەنسیپ و بەها نێودەوڵەتییەکان و پابەندبوون بە بەرژەوەندی و بەها هاوبەشەکانەوە..\nهەموو ئەو خاڵانە و زیاتریش دەکرێ بەلای بەریتانیاوە سەرنجڕاکێش بن، بۆ ئێمەش گرنگە کە کاری جددی بۆ قووڵکردنەوە و بەرفراوانکردنی پەیوەندییە نێودەوڵەتییەکان بکەین و بە دامەزراوەییان بکەین.\nهەر لە سۆنگەیەشەوە دەکرێ بڵێین کوردستان و ئەفغانستان هاوشێوە نین، ئەگەر پرسەکان هاوشێوە پرسی مرۆیش بن باوەڕی خەڵکی کوردستان بۆ بەرگریکردن لە شکۆ و پاراستنی دۆزەکەی بەهێزە.\nهەروەک بینیمان لە شەڕی دژی تیرۆردا جەنابی ( سەرۆک بارزانی ) فەرمووی ئەوەی بۆ خۆمان لە دەستمان بێ دەیکەین، ئامادەی گیان فیداکردنین نەک خۆبەدەستەوەدان، ئەو باوەڕ و خۆڕاگریەش لەلایەن بەریتانیا و زلهێزەکانی دیکەشەوە دەبینرێ و حسابی بۆ دەکرێ و وەکوو هاوپەیمانی ڕاستەقینەش لەدژی دوژمنێکی هاوبەش کاری پێکەوەیی لەسەر دەکرێ. کوردستان بەهێز دەمێنێتەوە، بە دیپلۆماسیەتی (نێچیرڤان بارزانی) پەیوەندییە نێودەوڵەتییەکانی فراوانتر دەکات.


کوردپرێس :: Kurdpress News Aganecy - ئه‌گه‌ری پێکدادانی توندی سه‌ربازی له نێوان تورکیا و کورده‌کانی سووریا لە ئارادا نییە\nتوێژه‌ری پرسی کورد؛\nئه‌گه‌ری پێکدادانی توندی سه‌ربازی له نێوان تورکیا و کورده‌کانی سووریا لە ئارادا نییە\nبه‌شی جیهان- گالیپ دالای ده‌ڵێت: ئه‌گه‌ری پێکدادانی سه‌ربازی نێوان تورکیا و کورده‌کانی سووریا هه‌یه به‌ڵام ناشێت ببێته هێرشێک وه‌کوو هێرشی تورکیا بۆ سه‌ر داعش له ئه‌لباب.\nبه‌پێی هه‌واڵی کوردپرێس، سه‌رۆک کۆماری تورکیا که هێزه‌کانی کوردی سووریا به تیرۆریست ده‌زانێت هه‌ڕه‌شه‌ی کردووه ئه‌گه‌ر پێویست بێت ئۆپه‌راسیۆنێک هاوشێوه‌ی ئۆپه‌راسیۆنی قه‌ڵغانی فورات دژ به کورده‌کانی سووریا ده‌خاته ڕێ.\nگالیپ دالای توێژه‌ری پرسی کورد له ناوه‌ندی توێژینه‌وه‌کانی ئه‌لجه‌زیره به ماڵپه‌ڕی "نیوو عه‌ره‌ب" ده‌ڵێت: به دووری ده‌زانم ئۆپه‌راسیۆنێک وه‌کوو قه‌ڵغانی فورات که تورکیا دژ به داعش ئه‌نجامی دا له دیکه‌ی ناوچه‌کانی سووریاش دووپات بکرێته‌وه. دۆخه‌که بۆ ئه‌نجامی ئۆپه‌راسیۆنێکی وا له‌بار نییه. مومکینه تورکیا و کورده‌کان له دوو لای ناوه‌نده‌وه ته‌قه له یه‌کتر بکه‌ن به‌ڵام ئۆپه‌راسیۆنی به‌ربڵاویی سه‌ربازی له‌ئارادا نییه.\nناوبراو زیادی کرد: ئه‌مریکاش هه‌وڵ ده‌دات ته‌نگه‌ژه‌ی نێوان تورکیا و کورده‌کانی سووریا چاره‌سه‌ر بکات. من بیر له‌وه ناکه‌مه‌وه هاوشێوه‌ی پێکدادانی نێوان تورکیا و داعش له سووریا، شه‌ڕێکی توند له نێوان هێزه کوردییه‌کانی سووریا و سوپای تورکیا ڕوو بدات چوونکه ڕووداوێکی وا بۆ شه‌ڕێکی ته‌واو عه‌یار له تورکیا، عێراق و سووریا ده‌گۆڕدرێت.\nئه‌م کارناسه‌ی پرسی کورده‌کان وێڕای ئاماژه به هۆکاری ڕوونه‌دانی شه‌ڕێکی ته‌واو عه‌یار له نێوان تورکیا و هێزه کوردییه‌کانی سووریا جه‌ختی کرد: ڕه‌جه‌ب ته‌ییب ئه‌ردۆغان له سه‌فه‌ری ئه‌مریکادا ته‌نیا ڕایگه‌یاند که له ئه‌گه‌ری هێرشی YPG، تورکیا کاردانه‌وه نیشان ده‌دات. ئه‌م لێدوانانه نیشان ده‌دات که پراکتیکی تورکیا لایه‌نی کاردانه‌وه‌ی ده‌بێت نه‌ک هێرشبه‌رانه.\nکۆدی بابه‌ت: 73334 | به‌روار: ۱۳۹۶/۲/۲۹ | کاتژمێر: 11 : 28


خاڵه گومرگیه‌كانی نێوان بەغدا و هەرێم زیانى گەورەیان لە بازرگانی داوە\nهه‌ڵمه‌ت بتوێنی 12/10/2018 - 19:03 بڵاوکراوەتەوە لە ئابووری/كوردستان\nبه‌ڕێوه‌به‌رى گشتیى گومرگى كوردستان ئاشكراى كرد ئه‌و خاڵه گومرگیانه‌ى عێراق له نێوان خۆى و شاره‌كانى هه‌رێمى كوردستان دایناون، زیانێكى زۆریان به‌كه‌رتى بازرگانى و ئابوورى گه‌یاندووه.\nساماڵ عه‌بدوره‌حمان به‌ڕێوه‌به‌رى گشتیى گومرگى كوردستان به(باسنیوز)ى ڕاگه‌یاند ماوه‌یه‌كه حكوومه‌تى به‌غدا گومرگى له نێوان شاره‌كانى مووسڵ و دهۆك، كه‌ركووك و هه‌ولێر، كه‌ركووك و سلێمانى داناوه، كه كاریگه‌رى نه‌رێنى و كێشه‌ى زۆریان دروست كردووه، به‌م هۆیه‌وه ڕێگاكانیش قه‌ره‌باڵخ بوون و گرفتى هاتوچۆ دروست بووه.\nهه‌روه‌ها گوتی به‌هۆى ئه‌وه‌ى دوو جار گومرگى ئه‌و كاڵایانه ده‌كرێ، جارێك له كاتى هاورده‌كردنیان بۆ هه‌رێمى كوردستان و جارێكى دى له‌و خاڵه گومرگیانه‌وە، نرخی ئه‌و كاڵا و پێویستیانه له‌سه‌ر هاووڵاتیانى شاره‌كانى كه‌ركووك و شاره‌كانى دیكه‌ى عێراق به‌رزتر بووه‌ته‌وه.\nباسى له‌وه‌ش كرد كه به‌م هۆیه‌وه جگه له هاووڵاتیان، زۆرێك له بازرگانان سكاڵا و گله‌ییان لا دروست بووه، بۆیه داوامان كردووه كه ئه‌و خاڵه گومرگییانه لابدرێن و هه‌وڵه‌كانیشمان بۆ لێكتری تێگه‌یشتن له‌گه‌ڵ لایه‌نى په‌یوه‌ندیدارى حكوومه‌تى به‌غدا ده‌خه‌ینه‌گه‌ڕ.


Haidar 10/12/2018 - 18:02 بڵاوکراوەتەوە لە هەواڵ/كوردستانی\nبه‌مه‌به‌ستی به‌شداریكردن له كۆنفرانسی ساڵانه‌ی دادگای تاوانی نێوده‌وڵه‌تی كه له به‌رواری (5/12/2018 بۆ 12/12/2018) سازده‌كرێت ، دكتۆر محه‌مه‌د هاودیانی وەكو ئەندامی هاوپه‌یمانی كوردی لە دادگای تاوانی نێودەولەتی و شارەزا لەبواری تاوانی جینۆساید سه‌ردانی شاری لاهای (داناخ) له هۆلندا كرد.\nد.محه‌مه‌د هاودیانی ئەندامی هاوپه‌یمانی كوردی لە دادگای تاوانی نێودەولەتی و شارەزا لەبواری تاوانی جینوساید به كوردیوی راگه‌یاند: وه‌فده‌كه‌مان پێكهاتووه له به‌ڕێزان ، حاکم رزگار و به‌ڕێز عبدالرحمن زێباری و پارێزه‌ر ئه‌یاد کاکەیی و چالاكوان عه‌لی مه‌حمود.\nد.هاودیانی وتیشی: له‌م كۆنفرانسه ، له به‌رواری 8/12/2018 پانێلێك تایبه‌ت كرابوو به جینوسایدی كوردان ، كه له‌لایه‌ن چالاكوان عه‌لی مه‌حمود به‌ڕێوه چوو و ئه‌ندامانی وه‌فده‌كه به بابه‌تیانه باس و خواسیان له جینوسایدی كوردان كرد و تیشكیان خسته سه‌ر ئه‌و مه‌ترسیانه‌ی كه به‌رده‌وام وه‌كو هه‌ڕه‌شه له به‌رده‌م كوردستانیان هه‌یه.\nمحه‌مه‌د هاودیانی باسی له‌وه‌ش كرد كه له میانه‌ی ئه‌و كۆنفرانسه چاویان كه‌وتووه به خاتوو (فاتو بن سودە) كه ئه‌و به‌ڕێزه داواکاری گشتی دادگای تاوانی نێوده‌وڵه‌تیه.


حکوومەت وەڵامی عەبادی دەداتەوە ..لەبارەی مووچەخۆرانەوە\n17:06 PM IRAQ\nبەشی عێراق و هەرێمی کوردستان- حكوومەتی هەرێمی كوردستان لەڕێگەی وتەبێژەكەیەوە وەڵامی سەرۆك وەزیرانی عیراق دەداتەوە و رایدەگەیەنێت"حكوومەتی فیدراڵ تا ئێستا هیچ لیستێكی لە حكوومەتی هەرێم داوا نەكردووە، بۆیە ئاگادار نین و كام لیستانەن كە خەریكی لێوردبوونەوەیانە" و دەشڵێت: بەڕێوەبردنی دەروازە سنوورییەكان بەتەنیا دەسەڵاتی حكوومەتی فیدراڵ نییە.\nبەپێی هەواڵی کوردپرێس سەفین دزەیی وتەبێژی حكوومەتی هەرێمی كوردستان لە لێدوانێكدا دەربارەی لێدوانەكانی رۆژی 5ی كانوونی یەكەمی حەیدەر عەبادی سەرۆك وەزیرانی عێراق، دەڵێت: چەندین جارە باسی ئەوە دەكات گوایە مووچەی مووچەخۆرانی هەرێمی كوردستان دەنێرێت و بۆ ئەمەش خەریكی وردبوونەوەن لە لیستەكانی مووچەخۆرانی هەرێم، بەڵام حكوومەتی فیدراڵ تا ئێستا هیچ لیستێكی لە حكوومەتی هەرێم داوانەكردووە، بۆیە ئاگادار نیین و نازانین ئەوانە كام لیستانەن كە عەبادی خەریكی لێوردبوونەوەیانە.\nناوبراو ئاماژە بەوەش دەدات كە خەڵكی كوردستان ئیتر باش لەوە تێگەیشتووە كە "ئەوە لە لێدوانی میدیایی بترازێ، هیچی تر نییە، بۆیە هیچ متمانەیێكی بەو قسانە نەماوە".\nدەربارەی بابەتی دەروازە سنوورییەكان و بەردەوامیی داخستنی فڕۆكەخانەكانی هەرێمی كوردستانیش، دزەیی رایدەگەیەنێت، بەپێی ماددەی (114)ی دەستووری عیراق، بەڕێوەبردنی دەروازە سنوورییەكان بە تەنیا دەسەڵاتی حكوومەتی فیدراڵ نییە، بەڵكوو بە هاوبەشی لەگەڵ هەرێم بەڕێوە دەبرێت، بۆ ئەم مەبەستەش حكوومەتی هەرێم ئامادەی هاوكاری و هەماهەنگییە.\nلەبارەی داخستنی فڕۆكاخەكانیش وتەبێژەكەی حكوومەتی هەرێم، دەڵێت: ئەوە سزادانی هاووڵاتییانی هەرێمی كوردستانە، سزادانی ئەو نەخۆش و پێشمەرگانەیە كە لە كاتی بەرگری لە هەرێمی كوردستان و لە عیراق لە شەڕی دژی داعشدا بریندار بوون و پێویستییان بەچارەسەرە لە دەرەوەی وڵات.\nدزەیی دەشڵێت"سەفەر كردن لە ڕێگەی فڕۆكەخانەكانی بەغدا، یان شارەكانی دیكەی عیراقەوە هێندە ئاسان نییە وەك بەڕێز عەبادی باسی دەكات، هەم تێچووی سەفەر لەسەر هاووڵاتییان زیاد دەكات، هەم كاتێكی زۆریان دەگرێت".\nدەربارەی حكوومەتی هەرێم و كێشە سیاسییەكانی هەرێمی كوردستانیش دزەیی راشیگەیاندوە: كاتی ئەوەمان نییە باسی ئەو هەموو كێشە و كەموكوڕییانە بكەین كە هەر لەسەرەتای دەستبەكاربوونی كابینەكەی عەبادییەوە بەرۆكی حكوومەتەكەی گرتوون، ئەمە بابەتی ئێمە نییە و هیچ سوودێكیشی بۆ ئەم دۆخە نییە.\nدەربارەی حكوومەتی هەرێمی كوردستانیش، دزەیی وتوویەتی:شەرعییەتی لە پەرلەمان و گەلی كوردستان وەرگرتووە و هیچ پێویستییێكی بە شەرعیەتپێدانی خەڵكی دیكە نییە، بە شێوەیێكی یاساییش بە دوو خولی تەشریعی لەگەڵ پەرلەمانی كوردستان بەردەوام دەبێت و دەسەڵاتی تەواوی بەسەر هەموو كایەیێكی هەرێمی كوردستاندا هەیە.\nدزەیی دووپاتی دەكاتەوە كە هەرێمی كوردستان وەك هەمیشە، "ڕاستگۆیانە و بە نیازپاكییەوە داوای گفتوگۆ بۆ چارەسەركردنی كێشەكان دەكات، بەڵام ئەوەی كە وەڵام ناداتەوە و تەنیا لە ڕێگەی میدیا و كۆنگرە ڕۆژنامەوانییەوە ـ بۆ پڕۆپاگەندە، نەك بۆ چارەسەر ـ بەردەوام باسی چارەسەر و لێكگەیشتن و دەستوور و هاووڵاتیبوون و ئەو دەستەواژانە دەكات، عەبادییە، ئەمەش بەدڵنیاییەوە هیچ خزمەتێك بە دۆخەكە ناكات و نابێتە هۆی چارەسەرێكی جددی بۆ كێشەكان، بە پێچەوانەوە دەبێتە هۆی بەردەوامیی ناسەقامگیری".


سه‌رۆكی هه‌رێمی كوردستان پێشوازی له پارێزگاری كه‌ربه‌لا كرد | دەزگاى زارى کرمانجى\nسه‌رۆكی هه‌رێمی كوردستان پێشوازی له پارێزگاری كه‌ربه‌لا كرد\nزاری كرمانجی - پاشنیوه‌ڕۆی ئه‌مڕۆ پێنجشه‌ممه 15/10/2020 به‌ڕێز نێچیرڤان بارزانی، سه‌رۆكی هه‌رێمی كورستان، پێشوازی له به‌ڕێز نصیف جاسم الخگابی، پارێزگاری كه‌ربه‌لا كرد.\nله دیدارێكدا به‌ڕێز پارێزگاری كه‌ربه‌لا پوخته‌یه‌كی ده‌رباره‌ی دۆخی پارێزگاكه به‌تایبه‌تی له‌ڕووی گه‌شتیاریی ئایینییه‌وه خسته ڕوو و ئاماژه‌ی به‌وه دا كه ئارامی و سه‌قامگیریی كه‌ربه‌لا، ڕیخۆشكه‌ره بۆ سه‌رمایه‌گوزاری و وه‌به‌رهێنانی ناوخۆیی و بیانی و پارێزگاكه له پرۆسه‌یه‌كی به‌رده‌وامی فراونبووندایه. هه‌روه‌ها به‌ڕێزیان ستایشی ئه‌زموونی سه‌ركه‌وتووی كه‌رتی تایبه‌تی هه‌رێمی كوردستانی له بواری وه‌به‌رهێنان و سه‌رمایه‌گوزاریدا كرد كه ده‌كرێت بۆ كه‌ربه‌لا و پارێزگاكانی دیكه‌ی عێراقیش سوودی لێ وه‌ربگیرێت.\nله به‌شێكی دیكه‌ی دیداره‌كه‌دا هه‌ماهه‌نگیی پارێزگاكان و حكوومه‌تی فیدراڵ و گرنگیی شۆڕكردنه‌وه‌ی زیاتری ده‌سه‌ڵاته‌كان بۆ پارێزگاكان خرایه به‌ر باس تا بتوانن خزمه‌تی باشتر پێشكه‌ش به هاووڵاتیان بكه‌ن و كار و پڕۆژه‌كان خێراتر ئه‌نجام بدرێن.\nله كۆتاییی دیداره‌كه‌دا سه‌رۆك نێچیرڤان بارزانی، بانگهێشتێكی به‌ڕێز پارێزگاری كه‌ربه‌لای بۆ سه‌ردانی پارێزگاكه قبووڵ كرد و هیوای خواست له كاتێكی گونجاوی داهاتوودا سه‌ردانی كه‌ربه‌لا بكات.


ڕوونکردنەوەی زانستی کاریگەری بەنج و ددانکێشان لەسەر تەندروستی مرۆڤ\nلەلايەن د.سەعيد توتمەيى\nچۆن شوێنى ددانى لەدەستچوو پڕبكەينەوە (پردى ددان)؟\nلەلايەن د.بەشدار عومەر\nئایا بیر لە چوونەدەرەوەی ووڵات دەكەيتەوە بۆ جوانکاری ددانەکانت؟\nئایا بیر لە چوونە دەرەوەی ووڵات دەكەيتەوە بۆ جوانکاری ددانەکانت؟ دەتەوێ بزانی هاووڵاتیان چۆن لە دەرەوەی ووڵات چارەسەری دەم و ددانیان وەرگرتووەو فەشەلی هێناوە؟ لەگەڵ د. زەردەشت برادۆستی ئاشنای زانیاری زیاتر بە.\nجوانکاری ١٠ ددانی شەویلگەی سەرەوە بۆ مەیکەپ ئارتێست خاتوو (سازان ئەمین)\nجوانکاری ١٠ ددانی شەویلگەی سەرەوە بۆ مەیکەپ ئارتێست خاتوو (سازان ئەمین)، بەبەکارهێنانی ئامێری هاوچەرخ و ڕێگەی زانستی کە زیاتر لە ٪٩٠ی پێکهاتەی ددانەکە پارێزراوە... ئەم حاڵەتە لەلایەن د.زەردەشت برادۆستی چارەسەرکراوە.\nپڕۆسەی پاکژی لە پێش وەرگرتنی هەر چارەخوازێک\nپڕۆسەی پاکژی لە پێش وەرگرتنی هەر چارەخوازێک: ١- هەموو ئامێر و کەلوپەلەکان بە ماددەی تایبەتی پاکژی پاک دەکرێنەوە. ٢- بۆ هەر چارەخوازە و کەلوپەلی تایبەتی خۆی بەکاردەهێنرێت. ٣- ئەو پڕۆسەیەی لە ڤیدیۆکەدا دیارە بۆ هەموو چارەخوازێک ئەنجام دەدرێت. هۆلیوود سمایڵ ستۆدیۆ ، جێی متمانەی ئێوەیە!\nسەنتەری هۆڵیوود سمایڵ بۆ چاندن و جوانكاری ددان\nسەنتەری هۆڵیوود سمایڵ بۆ چاندن و جوانكاری ددان لە سەنتەری هۆڵیوود سمایڵ، خەونی بوونی خەندەی جوانت بۆ دەکەینە راستی. لەگەڵ ئێمە پڕ بە دڵ پێبکەنە و چێژ لە خەندەکەت وەربگرە. تیمێكی پزیشكی پسپۆر بە ستاندارد و پێوەری جیهانیی پێشكەوتوو خزمەتگوزاری پزیشكی دەم و ددانتان پێشكەش دەكەن. كەرەستە و ئامێری پێشكەوتوو و ڕێزگرتن لەبنەما زانستیەكان و بایەخدانی تایبەت بە هاولاتیان لەجیاكەرەوەكانی تیمە پزیشكییە بە ئەزموونەکەی هۆڵیوود سمایڵن. سەنتەری هۆلیوود سمایڵ .. لەگەڵ ئێمە پڕ بە دڵ پێبکەنە و چێژ لە خەندەکەت وەربگرە


2 گه‌نج به‌هۆی رووداوی هاتووچۆه‌وه برینداربوون\n"بۆماوەی 5 خولەک لەسەر بەرزەپردەکە رایانگرتووه بۆ وێنەگرتن، به‌بێ ئەوەی ره‌چاوی مەترسی وەستانیان بکەن لەو شوێنە"\nKurdistan24 هه‌ولێر 18:47 2021/06/11\n2 گه‌نج له‌سه‌ر به‌رزه‌پردی شۆڕش بۆ وێنه گرتن وه‌ستاون و تووشی رووداوی هاتووچۆ بوون\nکوردستان رووداوی هاتووچۆ گوته‌بێژی هاتووچۆی هه‌ولێر برینداربوون ماتۆڕسكیل\nموقه‌ده‌م فازڵ حاجی، گوته‌بێژی به‌ڕێوه‌به‌رایه‌تی هاتووچۆی هه‌ولێر رایگه‌یاند، به‌هۆی وه‌ستان له شوێنێكی هه‌ڵه‌وه، 3 كه‌س كه 2 ماتۆرسكیلیان پێبووه، تووشی رووداوی هاتووچۆ بوون و 2 له‌گه‌نجه‌كان برینداربوون و برینی یه‌كێكیان سه‌خته، ئاماژه‌ی به‌وه‌ش كرد، ئه‌و دوو گه‌نجه‌ی له‌وێ وه‌ستابوون، بۆ ئه‌وه‌ی وێنه‌ی هاوڕێیه‌كه‌ی بگرێت.\nفازڵ حاجی، دیمه‌نی ئه‌و رووداوه‌ی له هه‌ژماری خۆی له تۆڕی كۆمه‌ڵایه‌تی فه‌یسبوك بڵاوكرده‌وه و ئاماژه‌ی به‌وه كرد، کاتژمێر 9ی سەرلەبەیانی ئەمڕۆ هه‌ینی 11ی حوزه‌یرانی 2021 لەسەر بەرزەپردی شۆڕش لەسەر شەقامی 60 مەتریی هه‌ولێر، 3 گەنج کە 2 ماتۆڕسکیلیان لابوو، بۆماوەی 5 خولەک لەسەر بەرزەپردەکە رایانگرتووه بۆ وێنەگرتن، به‌بێ ئەوەی ره‌چاوی مەترسی وەستانیان بکەن لەو شوێنە.\nئاماژه‌ی به‌وه‌ش كرد، گه‌نجه‌كان بەخۆیان و ماتۆڕسکیلەکانیانەوە له‌سه‌ر به‌رزه‌پرده‌كه وه‌ستاون، کە لەوکاتەی بەیانیش شەقامەکە تۆزێک چۆڵ بووه، له‌هه‌مانكاتدا ئەو ئۆتۆمبێلانەی لەو حاڵەتەش دێن و بەسەر بەرزەپردەکە دەکەون، بەخێرایی لێدەخوڕن، له‌وكاته‌دا ئۆتۆمبێلێکی نیسانی تایبەت دێت و خۆی کێشا بە 2 لە گەنجەکان و ماتۆڕسکیلەکانیان، لە ئەنجامی رووداوەکەدا هەردووکیان زامدار بوون، کە زامی یەکێكیان زۆر سەختە.\nگوته‌بێژی هاتووچۆی هه‌ولێر ئاشكرای كرد، به‌پێی هه‌ڵسه‌نگاندنی پزیشکەکان، ئەگەری ژیانی یه‌كێك له‌و دوو برینداره زۆر لاوازە، روونیشكرده‌وه، به‌گوێره‌ی لێکۆلینەوە له رووداوه‌كه، ماتۆڕسکیلەکان بەخەتاباری سەرەکی رووداوەکە ئەژمارکران و ئۆتۆمبێلەکەش کەمتر خەتابارکراوه.\nفازڵ حاجی راشیگه‌یاند، هێشتا 24 کاتژمێر تێنه‌پڕیووه، لەناو شاری هەولێر 4 رووداو له‌لایه‌ن ماتۆرسكیله‌كانه‌وه دروستبووه، کە لەهەر چوار رووداوه‌كه، ماتۆرسكیله‌كان خەتاباری سەرەکی بوون و زەرەرمەندی سەرەکیش هه‌ر ئه‌وان بوون، بۆیە تکاتان لێدەکەین پابەندی یاساکان بن و ژیانی خۆتان بپارێزن.\nعادل باخه‌وان: ئه‌مه‌ریكا ناتوانێت ده‌ستبه‌رداری عێراق بێت\nبۆ وەرگرتنی پارەی گەنم، جوتیاران ئاگادار دەکرێنەوە\nبەهۆی تۆپباران 18 هاووڵاتی لە عەفرین شەهیدبوون\nخەڵکی دهۆک لە کردەوەکانی پەکەکە نیگەرانن\nشایی بنەماڵەیەک بەدەستی گەنجێکی تیژڕۆ بوو بە شین\nخەلیفان.. لە رووداوێکی هاتووچۆدا هاوڵاتییه‌ك بەسەختی برینداربوو\nئۆتۆمبێلێك كه‌وته رووباری "به‌رزێوه"


مەسرور بارزانی پێشوازی لە نوێنەری تایبەتیی سەرۆکی ڕووسیا و جێگری وەزیری دەرەوە دەکات - رۆژنامه‌ی خه‌بات\nله كانونی یه‌كه‌م 1, 2021\nمەسرور بارزانی سەرۆکی حکوومەتی هەرێمی کوردستان ئەمڕۆ چوارشەممە پێشوازی لە شاندێکی باڵای ڕووسی بە سەرۆکایەتیی میخائیل بەگدانۆڤ نوێنەری تایبەتیی سەرۆکی ڕووسیا بۆ کاروباری ڕۆژهەڵاتی ناوەڕاست و ئەفریقیا و جێگری وەزیری دەرەوە کرد.\nلە دیدارەکەدا دوایین پێشهات و گۆڕانکارییەکانی عێراق و ناوچەکە و برەودان بە پەیوەندییەکانی نێوان هەرێمی کوردستان و ڕووسیا تاوتوێ کرا.\nنوێنەری تایبەتیی سەرۆکی ڕووسیا و جێگری وەزیری دەرەوە، سڵاو و ڕێزی سەرکردایەتیی ڕووسیای بە سەرۆکی حکومەت گەیاند و ئاماژەی بە ڕۆڵی دیاری سەرۆک مەسعود بارزانی کرد کە ڕووسیا وەک پێشەوای نەتەوەیی کورد دەیبینێت، ھەروەھا باسی لە پێگەی گرنگیی هەرێمی کوردستان و پەیوەندیی دۆستانە و مێژوویی وڵاتەکەی لە گەڵ هەرێم کرد و جەختی لەوە کردەوە، کە پێویستە بیروبۆچوونەکانی حکوومەتی هەرێمی کوردستان دەربارەی ئاڵوگۆڕ و گۆڕانکارییەکانی هەرێمی و ناوچەکە لە بەرچاو بگیرێت.\nسەرۆکی حکوومەت ئامادەیی هەرێمی کوردستانی بۆ پەرەپێدانی زیاتری پەیوەندییەکان لەگەڵ ڕووسیا لە هەموو بوارەکاندا دەربڕی، بەتایبەتی فراوانکردنی دەرفەتەکانی هاریکاری و هەماهەنگیی بۆ ئەو بابەتانەی جێی بایەخی هەردوولان.\nلە تەوەرێکی دیکەی دیدارەکەدا باس لە بارودۆخی سووریا و پرسی کورد لە ناوچەکەدا کرا، هەروەها سەرۆکی حکوومەت جەختی لە گرنگیی هەبوونی نەخشەڕێگەیەکی سیاسیی بۆ چارەسەرکردنی پرسی کورد لە سووریا کردەوە کە دووربێت لە تاکڕەوی و خۆسەپێنی و نوێنەرایەتیی هەموو لایەنە کوردییەکانی سوریا بکات.\nبابه‌تی پێشوو مەسرور بارزانی پێشوازی لە سزادانی چەکدارێکی داعش لە ئەڵمانیا دەکات\nبابه‌تی دواتر پێدەچێ پێكهێنانی حكوومەتی نوێی عێراق؛ سەخت بێت؟!


دەستەی خاڵە سنورییەكانی عێراق ڕایگەیاند، حكومەتی عێراق لەبەرنامەیدایە بەمنزیكانە بۆ كۆنترۆڵكردنی خاڵە سنورییەكانی هەرێم بجوڵێت و بۆ ئەو مەبەستەش لەنێوان هەرێم و فیدراڵدا لێکتێگەیشتن هەیە.\nعومەر وائیلی، بەڕێوەبەری گشتیی دەستەی خاڵە سنورییەكانی عێراق بەمیدیا عێراقییەکانی ڕاگەیاند، حكومەت لەبەرنامەیدایە دەسەڵاتەكانی خۆی بەسەر خاڵە سنورییەكانی هەرێمی كوردستاندا كە تائێستا لەژێر كۆنترۆڵی دەوڵەتدا نیە بسپەێنێت.\nئەوەشی خستووەتەڕوو، هەرێمی كوردستان خاوەنی پێنج خاڵی سنوورییە كە لەلایەن حكومەتی فیدراڵیەوە بەفەرمی دانیانپێدانەنراوە.\nئەوە لەکاتێکدایە، پێشتر باسم خەشان، ئەندامی پەرلەمانی عێراق ئەوەی ڕایگەیاند، پرسی گرتنەبەری ڕێوشوێنەكان بۆ كۆنترۆڵكردنی خاڵە سنورییەكان لەلایەن مستەفا كازمییەوە تەنها بانگەشەیە و هیچ ئاكامێكی ئەرێنیشی لێناكەوێتەوە، چونكە سەركەوتنی ئەو پڕۆسەیە بەستراوەتەوە بە گۆڕانكاری لەتیمی كارمەندانی خاڵە سنورییەكان و كۆتاییهاتنی ڕێگریكردن لەقاچاخچێتی و دوورخستنەوەی دەستی حزب.


بڕیارێك بۆ پزیشكان و كارمەندانی تەندروستی و فەرمانبەران دەركرا – تۆڕی میدیایی خەڵک\n2020/07/08 - 3:28 PM\nبەڕێوەبەرایەتی گشتی تەندروستی گەرمیان ڕایدەگەیەنێت، كە هەر پزیشك و كارمەند و فەرمانبەرێك لە پشكنین دەركەوێت تووشی كۆرۆنا بووە مۆڵەتی ئاسایی پێ دەدرێت.\nبەپێی نووسراوێكی بەڕێوەبەرایەتی گشتی تەندروستی گەرمیان، كە وێنەی دراوە بە (خەڵك) ئاماژە بەوەكراوە، “هەر پزیشك و كارمەند و فەرمانبەرێك دەنگۆی تووشبوونی بە كۆرۆنا بڵاوبكاتەوە پێویستە پشكنینی كۆرۆنا لە تاقیگەكانی تایبەت بە كۆرۆنا بكات”.\nجەختیشی كردۆتەوە، كە ئگەر دەربكەوێت تووشی كۆرۆنا بووە ئەوا مۆڵەتی ئاسایی پێ دەدرێت و دەستلەكارهەڵگرتن و دەستبەكاربوونی بۆ دەكرێت.\nڕاشیگەیاندووە، هەر پزیشك و كارمەند و فەرمانبەرێك ئەوە نەكات خۆی بەرپرسیار دەبێت بەرامبەر بە ڕێكارە یاساییەكان.\nبەڕێوەبەرایەتی گشتی تەندروستی گەرمیانپزیشكانفەرمانبەران


وردەکاری دەستلەکارێشانەوەی وەزیرى پەروەردەى عێراق\nدەرکەوت وەزیرى پەروەردەى عێراق کە چەند رۆژێکى کەمە متمانەى وەرگرتووە، خوشکى یەکێک لەسەرکردەکانى رێکخراوى داعشە.\nپاش ئاشکراکردنى ئەم دۆسیەش لەرێگەى تۆڕەکانى سۆشیاڵ میدیا و گروپ چاتە سیاسییەکانى واتساپەوە، دکتۆرە شەیما ئەلحەیالى کە خەڵکى موسڵە بەپەلە وازنامەى خۆى خستە بەردەست سەرۆک وەزیران و جەختى کردەوە براکەى لەژێر گوشارو بووەتە بەرێوەبەرى فەرمانگەى ئاوى موسڵ لەسەردەمى حوکمڕانى داعش.\nکاردانەوەکان لەبارەى باکگراوەندى ئەم وەزیرە توندو جۆراوجۆرن، هەندێک لەوانە کە لە بەرپرسانى ڕیزى دووەمى پڕۆسەى سیاسییەوە دەرچوون، ئۆباڵى ئەم حاڵەتە دەخەنە ئەستۆى سەرکردەى سوننە خەمیس خەنجەر کە وەزیرى وەهاى کاندیدکردووە لەپشکى حیزبەکەى لەکاتێکدا لەناو سوننەکاندا چەندەها کەسایەتى و قوربانى دەستى داعش هەن و لەپێشترن.\nهەندێکی تر توڕەیی خۆیان ئاڕاستەى دامودەزگا ئەمنییەکان و فلتەرەکانى کاندیدکردنى پۆستە ئەمنییەکان دەکەن کە ئەم زانیارییەیان بەسەدرا تێپەڕیوە، تا ئەوکاتەى شەیما حەیالى لەرێگەى دەنگدانەوە بەیاسایی و بەشێوەیەکى فەڕمى بووەتە وەزیر.\nلەو ڕەخنانەشى کە لەمبارەیەوە گیراون پشکێکی بەر عادل عەبدولمەهدى کەوتووە بەو پێیەى سەرۆکى ئەنجومەنى وەزیران و خاوەن ئیمزاى کۆتاییە لەکاندیدکردنى خوشکى یەکێک لەسەرکردەکانى داعش بۆ کابینە وەزارییەکەى.\nزۆربەى چالاکانى سیاسى باس لەوە دەکەن، ئەوەى لەوەزارەتى پەروەردە ڕوویدا، قەیرانى قوڵى سیاسى و ئەمنى ئاشکرا دەکات، بەو پێیەى متمانە وەرگرتنى حەیالى بەرەنجامى سیاسەتى بەش بەشێنە و رێککەوتنى ژێر بەژێرە لەنێوان سەرکردە سیاسییەکان و دواتر تێپەڕاندنى لە پەڕلەمان بەبێ ڕەچاوکردنى ئەو پێوەرانەى کە بۆ وەرگرتنى پۆستى سیادى یان پڕکردنەوەى وەزارەتێکى هەستیارى وەک پەروەردە پێویستن، لەکاتێکدا ئەم وەزارەتە سەروکاریی پەروەردەکردن و پێگەیاندنى ملیۆنەها خوێندکار و نەوەى ئایندە دەکات.\nشەیما حەیالى تاقە وەزیر نییە لەم کابینە نوێیە کە کێشەى لەسەر بێت، پێشتریش هەندێ لەوەزیرەکان تۆمەتبارکران بە گەندەڵى و هەبوونى دۆسیەى ئەمنى و بەعسى بوون، بەم هۆیەشەوە لەناو پەڕلەمان هەڵمەتێک بۆ لەسەرکار لابردن یان پرساندیان بەڕێوەچوو، بەڵام بەهۆى پشووەکانى سەرى ساڵەوە سەرجەم ئەو هەوڵانە ڕاگیران.\nلەو تۆمەتانەشى دەربارەى وەزیرەکان هەن دەستەى دەستپاکى هەبوونى دۆسیەى یاسایی و سەرپێچى گەندەڵیی لەسەر سێ لەوەزیرەکان پشتڕاستکردۆتەوەو یەکێکیتر لەوەزیرەکان کە هى وەرزش و لاوانە تۆمەتبارە بە باکگراوەندى توندڕەوى.\nلەعێراق بیروڕاى جیاجیا هەیە لەبارەى مامەڵەکردن لەگەڵ کەسوکارى داعش یان ئەوانەى سەردەمێک لەسەردەمەکان لەگروپە توندڕەوەکان تێوەگلاون، هەندێک گێڕانەوەیان بۆ ژیانى سیاسیی بەئاسایی و پێویست دەزانن، هەندێکیتر داواى دوورخستنەوەو ڕیشەکێشکردنیان دەکەن و لەم مشتومڕە قورسەشدا کەیسى وەزیرى پەروەردە لەم دوو رۆژەدا ئامادەییەکى بەهێزى هەیە.


تۆڕە کۆمەڵایەتیەکان لە ساناترین پێناسیدادەوترێت ، پێگەی ئەلەکترۆنیە لەسەربنەمای دیاریکراو دروست بووە کە کەسەکان دەتوانن یەکتر بناسن و پەیوەندی بەیەکتریەوە بکەن و بیرو بۆچونەکانیان بگۆڕنەوە ، ھەروەھا تۆڕەکۆمەڵایەتیەکان بەیەکێک لەو ھۆکارەگرنگەکانی پەیوەندیکردن دێت لە جیھاندا، لەڕێگەی ئەم تۆڕانەوە دەتوانرێت پەیوەندیەکان بەپێی پێویستی بەھێزبکرێت، تۆڕەکۆمەڵایەتیەکان وەک چۆن لایەنی ئەرێنی ھەیە بەھەمان شێوەش لایەنی نەرێنی ھەیە و کاریگەری لەسەر تاک دروست دەکات، لە گرنگترین لایەنە ئەرێنیەکان ، دروستکردنی پردی پەیوەندی و گۆڕینەوەی زانیاریە لەنێوان تاکەکان، ھەروەھا لە گرنگترین خاڵەنەرێنیەکانیش، بڵاوکردنەوەی دەنگ و ڕەنگ و تێکستە بە ناوی کەسانێکەوە کە ھەر ئاگای لێی نیە.\nسەرەتا ئەگەر لایەنە باشەکانی بونی تۆڕەکۆمەڵایەتیەکان باس بکەین دەبینین :\nیەکەم، ھەر تاکێک دەتوانێت ئەژمارێکی تایبەت بەخۆی دروست بکات و بە ئاسانی چی بوێت تیایدا بڵاوبکاتەوە.\nدووەم ، توانای پەیوەندیکردنی دەبێت بە ئەوکەسانەی ئەم جۆرە تۆڕەی پەیوەندیکردن بەکاردێنن و توانا دروستکردنی ھاوڕێیەتی دەبێت ھەروەھا دەتوانێت چاودێریان بکات لە بڵاوکراوەکانیان.\nسێیەم، بەھۆی بونی لاپەڕەو ئەکاونتی ھەواڵیەوە دەتوانرێت زۆر بە ئاسانی ئاگاداری ھەواڵەکانبێت لە ھەر بوارێک پێویست بکات.\nخاڵی چوارەم و کۆتایش ئەوەیە دەتوانرێت لە گەڵ ھاوڕێکانیدا بۆچونەکانیان بگۆڕنەوە لە ڕێگەی نوسینی کۆمێنتکان بۆ یەکتری.\nبێگومان ھەر بوارێکی پەیوەندیکردن لەڕێگەی ئەلەکترۆنیەوە دەشێت لایەنی ئەرێنی و نەرێنیشی ھەبێت، کەئەمەش وادەکات تۆڕەکۆمەڵایەتیەکانیش لەبەر ئەوەی بە ھێڵی ئەلەکترۆنیەوە بەستراوە دەشێت لە بونی لایەنی ئەرێنی ونەرێنی بەدەر نەبێت، لێرەدا لایەنە ئەرێنیەکانی بە چەند خاڵێک دەخەینە ڕوو کە ئەوانیش:\nیەکەم: تۆڕەکۆمەڵایەتیەکان بوارێکیان ڕەخساندووە بۆ پەیوەندیکردن لەنێوان کەسەکان لە ھەرجێگەو شوێنێک بن و ھیچ سنورێکی جوگرافی لەنێوانیاندا نیە ، ھەروەھا لەم ڕێگەیەشەوە زۆر جار بوەتە ھۆی دۆزینەوەی ھەلی کارکردن.\nدووەم: لەم ڕێگەیەوە دەتوانرێت ئەو کەسانە بدۆزیتەوە کە ھاوبەشن لە بیر و بۆچون وشێوازی کارکردن و پەیوەندیان پێوە بکرێت.\nسێیەم: ڕەخساندنی بواری باش بۆ کۆمپانیاکان تا لەڕێگەیەوە بتوانرێت ڕیکلام بۆ خۆیان بکەن و بابەتەکانیان بڵاوبکەنەوە.\nخاڵی چوارەم ئەوەیە کە ئەم تۆڕە کۆمەڵایەتیانە وای کردووە ببێت بە شوێنێک بۆ کات بەسەربردن و لەگەڵیشیدا بەدەست ھێنانی زانیاری.لەگەڵ ئەمانەشدا ناتوانین ئەوە پشت گوێ بخەین کە خێراترین تۆڕە لە بڵاوکردنەوەی ھەواڵەکان.\nلەگەڵ بونی لایەنی ئەرێنی بێگومان لایەنی نەرێنیش زۆرە لەوانە، چاودێری کردنی ھاوڕێکان و بەدواداچون بۆ بابەت و ھەڵسوکەوت و تەنانەت ڕەفتارەکانیشیان، جگە لەمانەش زۆر جار پەنادەبرێت بۆ ئازاردانی کەسانی ھاوبەش لە تۆڕەکە و پەلاماردانیان بە دەستەواژەو وێنەی نەشیاو، ھەندێک جار بەم ھۆیانەوە لەجیھاندا حاڵەتی خۆکوشتن ڕویداوە کە بێگومان ئێمەش بەشێکین لەو جیھانە، لەگەڵ ھەموو ئەمانەشدا کاریگەری لەسەر تەندروستی تاک کردووە و بوەتە ھۆی کەم خەوی و دڵەڕاوکێ و زۆرێک لە شارەزایان وای دەبینن بوەتە ھۆکارێک بۆ ڕاھاتن و ئیدمان لەسەر تۆڕەکۆمەڵایەتیەکان.\nجگە لەمانەی باسمانکرد ترسناکترین لایەنی نەرێنی ئەوەیە کە زۆر جار خاوەنی ئەکاونت و پەڕەکان لەتۆڕەکۆمەڵایەتیەکان دوچاری ھاککردن دەبنەوە کە ئەمەیان مەترسیدارترینە، چونکە لە ڕێگەی ھاککردنەکەوە دەتوارێت زۆر بەئاسانی کەسی ھاککەر ھەموو تەسەروفێک بە ئەکاونت و پەڕەتایبەتیەکەوە بکات.\nکەواتە لەکۆی لایەنە ئەرێنی و نەرێنیەکانەوە دەردەکەوێت بۆمان لەگەڵ بونی ھەموو ئەو لایەنە نەرێنیاش ھێشتا بەشداری لە تۆڕەکۆمەڵایەتیەکان ناتوانرێت دەست بەرداری ببین، کەواتە واپێویست دەکات بەردەوام لەگەڵ گەشەسەندی تەکنەلۆجیاو فراوان بونی تۆڕەکۆمەڵایەتیەکان بەردەوام چاودێری وورد و بەدوادا چون ھەبێت سەبارەت بە تۆڕەکۆمەڵایەتیەکان و یاسای توند بۆ ئەم مەبەستە دەربکرێت و بەردەوام یاساکان لە ئەپدەیتی نوێدابێت چونکە وەک دەزانن گەشەسەندنەکەی بواری ئەلەکترۆنی زۆر خێراترە.


سودى سەردانی کردنى گۆڕستان چیە؟: ماڵپەڕی وەڵامەکان\nئه‌حكامه‌كانى جه‌نازه‌سەردانى گۆڕستانسودى سەردانی کردنى گۆڕستان چیە؟\nسودى سەردانی کردنى گۆڕستان چیە؟\nدەبێت بزانرێت بۆچی سەردانی گۆڕستان دەكرێت؟\nلەراستیدا سەردانی گۆڕستان سودێكی زۆری هەیە بۆ كەسێك باوەڕی بەپاشە ڕۆژ هەبێت، مەبەست لە سەردانی گۆڕستان ئەوەیە كە وا مرۆڤ بەگشتی وە مسوڵمان بە تایبەتی یادی ئەوە بكاتەوە لەپاش مردن زیندوو بونەوە هەیەو پاداشت و لێپرسینەوە هەیە لەسەر كرداری چاك‌و خراپ.\nهەروەها بیر بكەیتەوە لەو مردوانەی تۆ سەردانی گۆڕەكانیان دەكەی وەك تۆ زیندوو بون و لە دونیادا ژیان، ئیتر كۆتایی هات بە ژیانیان وە جارێكی تر ناگەڕێنەوە بۆ ژیانی دوونیا، وە پەشیمان بوونەوەش دادی هیچ كامێكیان نادات، وە بیركردنەوەت لەم باسانە دەبێتە هاندەرێك بۆ ئەوەی زیاتر سوور بونت لەسەر كرداری چاك و خۆ بەدوور گرتن لە كرداری خراپ، ئەمە مەبەستە لە سەردانی گۆڕستان، بۆ پەند (عبر) وەرگرتن .\nوەك پێغەمبەری خوا ﷺ دەفرموێت: (إني نهيتكم عن زيارة القبور فزوروها، فإن فيها عبرة، ولا تقولوا ما يسخط الرب)اخرجه : احمد والحاكم.\nواتە: من لە سەرەتادا قەدەغەم كردبو سەردانی گۆڕستان بكەن، بەڵام سەردانی بكەن، چونكە بەڕاستی پەندو ئامۆژگاری زۆری تێدایە، وە قسیەك مەكەن پەروەردگاری پـێ توڕە بێت.\nوە هەروەها لە فەرمودەیەكی تردا دەفەرموێت (كنت نهيتكم عن زيارة القبور ألا فزوروها فإنها ترق القلب، و تدمع العين و تذكرة الآخرة، ولا تقولوا هجراً) اخرجه : احمد والحاكم.\nواتە: من لەسەر تادا قەدەغەم كردبوو سەردانی گۆڕستان بكەن، بەڵام سەردانی گۆڕستان بكەن، چونكە بەڕاستی دڵتان نەرم دەكات، وە فرمێسك لەچاوتان دەردەهێنێ، وە پاشە رۆژتان بیردەخاتەوە، وە كاتێ سەردانی گۆڕستان دەكەن قسەی خراپ و نابەجـێ مەكەن .\nئادابەكانی سەردانی گۆڕستان قەدەغەكراوەكان لە کاتى سەردان کردنى گۆڕستان کاتێک سەردانى گۆڕستان دەکەین چۆن سەلامیان لێ بکەین؟ ئایا دروستە ئافرەتان سەردانی گۆڕستان بکەن؟ سێ جۆر سەردان کردن هەیە بۆ گۆڕستان\nسەردان: ٣,٣٢٠ بەش: سەردانى گۆڕستان\nپرسیاری دواترکەسى نەخۆش کە لە جێگا کەوتبێ چی پێویستە لەسەرى ؟پرسیاری پێشترشێوازى تەعزێ و سەرەخۆشى کردن لە کەسو کارى مردوو چۆنە لە ئیسلامدا؟


هەمی تاریا دونیایێ نەشێت ڕۆناهیا شەمالکەکێ ڤەشێرت\nل دەمێ لەشکەرکێشیا سوپایێ تورکیا بۆ سەر ڕۆژئاڤا و کۆشتنا هۆڤانە یا زارۆک و ژن و پیر و کالان و ئاوارەبوونا هزاران مالباتان و بەڵاڤبوونا دیمەنێن تراژیدی و بنپێکرنا بوهیێن مرۆڤی، بێ هیڤیبوونەکا زێدە ل سەر ئاستێ جەماوەری و بگرە ل سەر ئاستێ کەسایەتیێن سیاسێ یێن تەقلیدی ژی دروست بوو، پتریا وان نەک ب تەنێ وێرەکیا ڕاگەهاندنا هەلویستەکێ ئاشکرا نەبوون، بەلکو ب ڕاستەوخۆ یان نەڕاستەوخۆ دبوونە بەشەک ژ بێهیڤبوونا جەماوەری و شیانێن خواندنا واقعیانە بۆ پێشهاتان نەبوون، لێ د گەرما وێ بێهیڤیبوونێ دا سەرۆکێ ڤەلڤینا نەوەی نوێ شاوار عەبدولواحد پۆستەک بەڵاڤکر و تێدا بەرۆڤاژی بۆچوون و خواندنێن بێ دیراسە و نەواقعیانە، هیڤی بۆ خەلکێ چێکر و ئاماژە ب خالێن بهێز یێن ڕەوشێ کر و دیار کر کو کورد د نوکەدا زۆرترین پشتەڤانی لێ دهێتە کرن و پێدڤیە مفا ژ ڤان پەیوەندی و هەڤسۆزی و پشتەڤانیان بهێتە دیتن و ل سەر ئاستێ ئەمریکا و ئەورۆپا و وەڵاتێن عەرەبی ژی دۆستێن کوردا زێدەبوونە و خویاکر کو ئەڤ ڕەوش دێ بتە بازدانەکا مەزن بۆ بەرەڤپێشچوونا دۆزا کورد.\nپشتی هەیامەکا کێم بەرۆڤاژی خواندنێن کەسێن ڕەش بین و هیڤی کوژ، ڕەوش ب جۆرەکێ هاتە گۆهارتن کو هەمی سیاسیان شیانێن پیشبینیکرنا وێ نەبوون، ترەمپی پەیوەندی ب مەزلۆم کۆبانێ کر و وەک جەنەڕالەک لێزان و جهێ شانازیێ پەسنا وی کر، وەزیرێ بەرەڤانیێ یێ روسیا ڤیدیۆ کۆنفرانسەک دگەل مەزلۆم کۆبانێ ئەنجامدا و شەڕ هاتە ڕاگرتن و دەڤەرا خوەڤەکشیانێ ژ 422 کیلۆمەتران بۆ 120 کیلۆمەتران هاتە کێمکرن و دەستهڵاتا خۆسەری ل ڕۆژئاڤا ما و ل سەر ئاستێ ئەنجوومەنێ ئاسایشێ هەلویستێن رۆن و ئاشکرا هاتنە دیتن و پەرلەمانێ ئەورۆپا ژی هەڤسۆز و پشتەڤانیا ڕۆژئاڤا بوو و چەندین وەڵاتێن ئەورۆپی ژی وەک هەلویست بریار دان چەکی ب تورکیا نەفرۆشن و هەڤسۆزیا خوە بۆ ڕۆژئاڤا دیار کرن، ئانکو هەمی پێشبینی و خواندنێن سەرۆکێ ڤەلڤینا نەوەی نوێ ڕاست دەرچوون و ژبێهیڤیبوونەکا خەمگین، هیڤی بۆ گەلەکێ دروست کرن.\nسەرۆک و ب ناڤ سیاسیێن حزبێن دی یان بێهەلویستن یان ژی شیانێن خواندنا واقعی نینن، هندەک جاران ژی ب مەبەست و ژبەر بەرژەوەندیێن شەخسی و حزبی هەمی هەولین وان ئەوە کو گەل و مللەتی بێ هیڤی بکن و یاریا ب چارەنڤیس و هەستێن وان بکن، لێ ئەڤە د دەمەکێ دایە سەرکردە و کەسانێن سیاسی دڤێت شیانێن خواندنا واقعی هەبن و پێشبینیا داهاتی ژی بکەن و ب وژدان و ئەمانەتڤە بۆ ڕایا گشتی دیار بکەن، جوداهیا شاسوار عەبدولواحد دگەل سەرکردێن دی نەکو ب تنێ هیڤیان چێ دکت بەلکو پێشبینیا بوویەرێن مەترسیدار ژی دکت و هشیاریێ ژی ددەت، بۆ نموونە د دەمەکێ دا کو بەحسا ڕیفرادۆمێ دهاتە کرن، بەشەکا سەرۆکێن حزبا بێدەنگ بوون و بەشەکا دی ژی پشتەڤانی لێ کر، لێ شەسوار عەبدولواحد جوداتر ژ وان سەرکردێن تەقلیدی ب وێرەکانا پێشبینیێن خوە بۆ پشتی ڕیفراندۆمێ ئاشکراکرن و هوشیاری دا کو دەرئەنجام دێ مەترسیدار بن و ڕژدبوو کو پێدڤیە مللەت نەهێلن قومار ب چارەنڤیسێ وان بهێتە کرن.\nدبێژن هیڤی نیڤا کامەرانیێ یە، لێ هەمی سەرکردە و کەسێن سیاسی نە دخەما کامەرانیا خەلکێ دانە.\nئەندامی ئەنجومەنی باڵای نەوەی نوێ\n10/30/2019 11:33:02 PM


كه‌ركوك.. قه‌ده‌غه‌ی هاتوچۆ سوك ده‌كرێت – Rojapp\nHome/هەواڵنێرەکان/كه‌ركوك.. قه‌ده‌غه‌ی هاتوچۆ سوك ده‌كرێت\nكه‌ركوك.. قه‌ده‌غه‌ی هاتوچۆ سوك ده‌كرێت\nشانه‌ی قه‌یرانه‌كانی كه‌ركوك بریاریدا به‌سووكردنی قه‌ده‌غه‌ی شه‌وانه له‌كه‌ركوك و به‌پێی بریاره‌كه‌ش هاتوچۆ له‌شه‌واندا بۆ سه‌عات 10ی شه‌و درێژكرایه‌وه.\nمه‌روان عانی وته‌بێژی شانه‌ی قه‌یرانه‌كانی پارێزگای كه‌ركوك به PUKmedia ی راگه‌یاند: ئه‌مڕۆ دوای راوێژ له‌گه‌ڵ ده‌زگا ئه‌منیه‌كان و لایه‌نی ته‌ندروستی له كه‌ركوك و به له‌به‌رچاوگرتنی كه‌مبونه‌وه‌ی حاڵه‌ته‌كانی توشبونیش له كه‌ركوك وه‌ك شانه‌ی قه‌یرانه‌كانی كه‌ركوك بڕیارماندا قه‌ده‌غه‌ی هاتوچۆی شه‌وانه له‌هه‌شتی شه‌و بۆ سه‌عات 10ی شه‌و درێژبكه‌ینه‌وه.\nوتیشی بڕیاره‌كه له‌مشه‌وه‌وه 20-4-2021،ه‌وه ده‌كه‌وێته بواری جێبه‌جێكردنه‌وه، رونیشیكرده‌وه بریاره‌كه به‌و ئامانجه دراوه، تاوه‌كو هاوولاَتیانی كه‌ركوك بتوانن له‌شه‌وانیشدا بازاڕی خۆیان بكه‌ن.\nPUKmedia محه‌مه‌د ئه‌حمه‌د -كه‌ركوك\nPrevious Hest û Helwest:Guftûgoyên Vîyana li dor Rêkeftina Navokî ya Îranê\nNext Rêxistinên swêdî şikyatê li rijêma sûrî dikin – Radio Sweden Kurdish – ڕادیۆی سوید – Radyoya Swêdê


خانەوادەی شەهیدان: پێویستە نێچیرڤان هاوکاریی دووژمن نەکات | ROJnews\nچوؤرشەممە, 11 يول 2018 - 13:41\nخانەوادەی شەهیدانی پەکەکە ڕەخنەی توند لە لێدوانەکەی نێچیرڤان بارزانی دەگرن و دەڵێن:"هەر کەس و لایەنێکی پەکەکە بە داگیرکەر ناوببات خیانەتکارە، پێویستە نێچیرڤان بارزانیش خاوەن هەڵوێست بێت لەدژی داگیرکاریی دەوڵەتی تورک، نەک هاوکاریی دوژمنان بکات".\nناڕەزاییەکان لەبەرامبەر لێدوانەکەی نێچیرڤان بارزانی، سەرۆکی حکومەتی هەرێمی کوردستان، کە پەکەکەی بە "داگیرکەر" ناوبرد بەردەوامیی هەیە و خانەوادەی شەهیدانی پەکەکە-ش لە شارۆچکەی کەلاری ناوەندی ئیدارەی گەرمیان لەڕێگای ڕۆژنیوزەوە ناڕەزایی خۆیان دەهێننە زمان.\nمهاباد نادر، دایکی شەهید بۆتان گەرمیانی و کچە گەریلا تێکۆشین گەرمیانی بۆ ڕۆژنیوز قسەیکرد و وتی:"پەکەکە بووەتە قەڵغانێک بۆ پاراستنی هەرچوار بەشی کوردستان، ئەگەر پەکەکە نەبوایە هەرزوو دووژمن جڵک و جەواڵیان فڕێ دەداین لەسەر خاکی خۆمان".\nمهاباد، وتیشی:"نێچیرڤان بارزانی و هەر کەس و لایەنێکی تر پەکەکە بە داگیرکەر ناوببات خیانەتکارە، نێچیرڤان بەم وتارانە پارە وەردەگرێت و درێژە بە بازرگانییەکانی دەدات لەگەڵ تورکیا، ئیرادەی لەدەستی خۆی نییە و مانەوەی بەندە بە خزمەتکردنی دووژمنەوە".\nئەو دایکە وتیشی:"گەریلا بە سکی برسی و بە دەستێک جلی کوردی و چەکێکەوە، بە ئیرادەیەکی بەرزەوە خوێنی خۆی دەڕژێنێت لەپێناو ئازادی و پاراستنی نیشتمان، پێویستە هەموو سەرکردە و پارت و هێزە کوردییەکانی تر چاو لە گەریلا بکەن و لەبری خزمەتکردن بە پیلانەکانی دوژمن هەڵوێست وەرگرن و بە یەکگرتوویی شان بە شانی پەکەکە لەدژی داگیرکاریی بوەستنەوە".\nهەروەها، ئامینە حەسەن، دایکی شەهید دەرسیم گەرمیانی وتی:"کوڕی من و هەزاران کوڕ و کچی تری ئەم گەلە لە ڕێگای شۆڕشی پەکەکەوە، بەبێ گوێدان بە جیاوازیی و سنور خوێنی خۆیان ڕشتوە لەپێناو ڕزگاریی ئەم خاک و گەلە، نیشتمان بۆ ئێمە مانای دایک و شەرەفە، بۆیە ئەگەر پەکەکە داگیرکەربێت تەواوی گەلی کورد داگیرکەرە".\nئامینە، وەک دایکی شەهیدێک ڕەخنەی لەو لێدوانەی نێچیرڤان بارزانی گرت و وتی:"پێی دەڵێم دۆستی وەکو ئەومان هەبێت دوژمنمان ناوێت، ئامانجی تورکیا توانەوەی تەواوی گەلی کوردە نەک تەنیا پەکەکە، بۆیە پێویسته یەک هەڵوێست و یەکگرتووبین دژی داگیرکاری و خیانەت".\nعەبدولقادر محەمەد، باوکی شەهید باز گەرمیانی وتی:"کوردی هەر چواربەشی کوردستان یەکن و پەکەکەش لە گەلی کورد پێکدێت و لەسەر خاکی خۆیەتی، ئەوە تورکیایە هەوڵی داگیرکرنی کوردستان دەدات و هێرش دەکاتە سەر پەکەکە".\nعەبدولقادر، وتیشی:"هەر کودێک خاوەن شەرەف و غیرەت بێت دەزانێت پەکەکە داگیرکەر نییە، بەڵکو تورکیا داگیرکەرە پێویستە نێچیرڤان بارزانیش ئەو ڕاستیانە بڵێت و خاوەن هەڵوێست بێت لەدژی ئەم داگیرکارییە، نەک هاوکاریی دوژمنان بکات، چونکە ئەمە دژی یەکگرتوویی گەلەکەمانە".\nڕۆژی چواری ئەم مانگە لە کۆنگرەیەکی ڕۆژنامەنووسییدا، نێچیرڤان بارزانی، لەوەڵامی پرسیاری ڕۆژنامەنووساندا سەبارەت بە داگیرکاریی و هێرشی دەوڵەتی تورک بۆسەر قەندیل، وتی:"پەکەکە بەشێکی زۆری مەناتیقی هەرێمی کوردستانی داگیرکردووە و بەکاری دەهێنێت بۆ هێرشکردنە سەر تورکیا، ئێمە دژی ئەوەین، هەر ئۆپۆزسیۆنێک خاکی هەرێمی کوردستان بەکاربێنێت چ دژی ئێران چ دژی تورکیا".


به‌هۆی حه‌شدی شه‌عبی پێشێلكاری زۆر بووه و هیچ رێكخراوێك نایه‌ته شنگال\nحه‌یده‌ر شه‌شۆ سكرتێری پارتی دیموكراتی ئێزیدی و فه‌رمانده‌ی گشتیی هێزی پاراستنی ئێزیدخان رای ده‌گه‌یه‌نێت، دوای هاتنی حه‌شدی شه‌عبی بۆ شنگال، زۆر پێشلكاری به‌رامبه‌ر خه‌ڵك ده‌كه‌ن و دووپاتی ده‌كاته‌وه "به هیچ شێوه‌یه‌ك جێی قبووڵ نییه و شوێنی حه‌شد شنگال نییه و ده‌بێت ده‌ربكرێن".\nشه‌شۆ كه ئێسته خاوه‌ن هێزێكی هه‌زار چه‌كداریی ئێزیدیییه، له دیدارێكی ''وشه"دا نیگه‌رانی خۆی ناشارێته‌وه له‌وه‌ی له رۆژی هاتنی حه‌شدی شه‌عبی بۆ شنگال، په‌كه‌كه هه‌له‌كه‌ی قۆسته‌وه و ئاڵای كوردستانی داگرت و باره‌گاكانیشی تاڵان كرد و ده‌ڵێ، "ئه‌و ره‌فتاره زۆر دووره له كوردایه‌تی".\nباسی ره‌وشی ئێسته‌ی شنگال بكه؟\nله دوای هاتنی حه‌شدی شه‌عبی ره‌وشه‌كه به‌ره‌و خراپ و خراپتر رۆیشتووه، ئێسته هیچ رێكخراوێك نه‌ماوه هاوكاری ئێزیدییه‌كان بكات، ئێسته حه‌شد باره‌گاكانی خۆی له سه‌نته‌ری شنگال ده‌كێشێته‌وه و ده‌یباته ده‌ره‌وه، بڕیاره تا سه‌ری مانگ له‌ناو شنگال به‌ته‌واوی نه‌مێنن، به‌هیچ شێوه‌ك قبووڵ ناكرێت شنگال له‌ژێر ده‌سته‌ڵاتی حه‌شدی شه‌عبیدا بێت، به‌ڵكو پێویسته شنگال له ده‌ستی شنگالییه‌كان بێت.\nبۆچی له دوای ١٦ ئۆكتۆبه‌ر حه‌شد ده‌ستی به‌سه‌ر ناوچه كوردستانییه‌كانی ده‌ره‌وه‌ی ئیداره‌ی هه‌رێمدا گرت و ئێوه له شنگال مانه‌وه؟\nنه‌مانویست ئێزیدییان له دۆخێكی پڕ ترسدا بهێڵینه‌وه، ئێمه گوتوومانه ده‌بێت تا ماوین به‌رگریی له خاكی ئێزیدی بكه‌ین و له هه‌ر جێیه‌كی دنیا بن و به هیچ شێوه‌یه‌ك سه‌ر بۆ دوژمن دانانوێنین.\nهاتنی حه‌شد به پێشوازی تۆ بوو، قسه‌یه‌كت له‌سه‌ر دروست بووه ده‌ڵێن هه‌ر هێزێك بێته شنگال (حه‌یده‌ر شه‌شۆ) له‌گه‌ڵیدایه؟\nهه‌موو ئه‌و ده‌نگۆیانه ڕه‌ت ده‌كه‌مه‌وه، گوایه ئێمه خراینه سه‌ر حه‌شدی شه‌عبی، ئه‌مه به هه‌موو شێوه‌یه‌ك دووره له ڕاستییه‌وه، ئێمه له شنگال نه‌مانویست ئێزیدییه‌كانی ناو هێزی پێشمه‌رگه و حه‌شد به كوشتن بده‌ین و كۆ بووینه‌وه رێك كه‌وتین شه‌ڕ روو نه‌دات له شنگال، مه‌به‌ستمان ئه‌وه‌بوو به‌هیچ شێوه‌یه‌ك كاره‌سات له نێوان ئێزیدییه‌كان ڕوو نه‌دات و ئێزیدی به ده‌ستی ئێزیدی نه‌كوژرێت، چونكه ئێسته خۆمان برینمان قووڵه و به‌رگه‌ی هیچ شه‌ڕ و كاره‌ساتێكی تر ناگرین، بۆیه ده‌مانویست به‌شێوه‌یه‌كی ئاشتییانه كێشه‌كان چاره‌سه‌ر بكرێن، به‌ڵام ئه‌گه‌ر هه‌ندێك ئه‌مانه بكه‌نه بیانوو، گوایه هێزی پاراستنی ئێزیدیخان خیانه‌تی كردووه، ئه‌وا من شانازی به‌و خیانه‌ته ده‌كه‌م، چونكه ئێمه هه‌ر له ڕۆژی یه‌كه‌می هاتنی حه‌شدی شه‌عبییه‌وه سه‌نگه‌رمان به‌جێ نه‌هێشتووه و ناوچه‌كانمان ڕاده‌ستی حه‌شد نه‌كردووه.\nئێوه چۆن خرانه سه‌ر پێشمه‌رگه؟\nكاتێك ئێمه له شنگال به‌رخودانمان كرد، به فه‌رمانی سه‌رۆك بارزانی خراینه سه‌ر وه‌زاره‌تی پێشمه‌رگه و هه‌موو كار و ڕاسپارده‌كانی وه‌زاره‌تی پێشمه‌رگه جێبه‌جێ ده‌كه‌ین. ڕاسته ئێمه ئاڵای تایبه‌ت و ناوی تایبه‌تی خۆمان هه‌یه، به‌ڵام سه‌ربه وه‌زاره‌تی پێشمه‌رگه‌ین و به‌رگری له خاكی شنگال و ئێزیدییان ده‌كه‌ین، له هه‌موو جۆره داگیركارییه‌ك. ئێمه به مه‌رج خراینه سه‌ر وه‌زاره‌ته‌كه و مه‌رجه‌كه ئه‌وه‌بوو نه‌بین به لایه‌نگر له نێوان لایه‌نه سیاسییه‌كانی كوردستان، ئه‌وه‌شمان كرد و ئێمه ئامانجمان ئه‌وه‌بوو خاكی ئێزیدیی له ده‌ستی تیرۆریستان و دوژمنانی ئێزیدی رزگار بكه‌ین، بۆیه هه‌ر هێزێك بێته شنگال ده‌بێت ئه‌وه قبووڵ بكات كه ئێمه هێزێكی ئێزیدین و له رۆژه تاریكه‌كاندا خۆمان به‌رخودانمان كرد.\nده‌نگۆی ئه‌وه‌ی هه‌یه كه تا ئێسته حه‌یده‌ر شه‌شۆ سه‌ربه باڵێكی یه‌كێتییه، ئه‌مه تا چه‌ند راسته؟\nنه‌خێر به هیچ شێوه‌یه‌ك پێوه‌ندیم له‌گه‌ل یه‌كێتیی نیشتمانیی كوردستان نییه، له دوای سێی ئاب/ئۆگستسی ٢٠١٤ـه‌وه كه شنگال داگیر كرا، به‌هیچ شێوه‌یه‌ك پێوه‌ندیم به یه‌كێتییه‌وه نه‌ماوه و ئێسته‌یش پێوه‌ندیم به باڵه‌كانی ئه‌و حزبه‌وه نییه. ئێمه حزبێكی سه‌ربه‌خۆین و وه‌ك هه‌موو پارته‌كانی تر و مۆڵه‌تمان له هه‌ولێر و به‌غدا وه‌رگرتووه، به‌ڵام هه‌ر كه‌سێك چاوی له قوربانییه‌كانی ئێزیدی بێت، ئێمه نزیكی ئه‌وین.\nپێوه‌ندی په‌كه‌كه و حه‌شدی شه‌عبی چۆنه له شنگال؟\nبه‌داخه‌وه له كاتی هاتنی حه‌شدی شه‌عبی بۆ شنگال په‌كه‌كه به ده‌رفه‌تیان زانی و ئه‌وانیش هاتنه سه‌ر باره‌گاكان و ئاڵای كوردستانیان هێنایه خواره‌وه، ئه‌مه‌ش كارێكی دوور له كوردایه‌تی بوو، جیا له‌وه، په‌كه‌كه ده‌ستیان به تاڵانبردنی ئه‌و باره‌گایانه كرد كه له شنگال هه‌بوون.\nوشه/ شنگال- كاروان باعـه‌درێ


هەر کام لەو سیناریۆیانە سەربگرن چوارچێوەی هاوئاهەنگی لە دوو پێشهات دەرباز نابن، یەکەمیان چۆنیەتی رازیکردنی پارتی و سوننەکانە پاش هەشت مانگ لە تەخوین و ململانێ و گرژی ئەمنی و دادگا گرتن لە هاوپەیمانی سێقۆڵی، دووەمیشیان تارمایی پەنابردنی سەدرە بۆ شەقام و جموجۆڵی جەماوەری، بەتایبەت پاش ئەوەی ئامۆژگاری پەرلەمانتارەکانی کرد “کەرت و پەرت نەبن” و هەندێک ئاماژەی پەخش کرد کە دڵنیاکەر نین. رەنگە ئەم جارەش سەقفی داواکاری لە “چاکسازی” و “پێداچوونەوە”وە، بۆ گۆڕینی سیستم و کەڵک وەرگرتن لەو هەموو کەلێن و درز و عەیبانەی کە لە پەیکەری سیاسی عێراقدا هەن بەرز بکاتەوە. ئەم پەرلەمانەی کە ئێستا ماوەتەوە بەفەرمی نوێنەرایەتی دەوروبەری 30%ی دەنگدەران دەکات و شیکار و لێکدانەوەی تر هەن دەڵێن زۆر لەوە کەمترە، چونکە لە بنەڕەتەوە ڕێژە فەرمییەکە زۆر بە زیادەوە هەژمار کراوە و ئەمەش دۆخەكە لێڵتر دەكات


په‌رتوکا پیرۆز » عیبرانی » به‌شێ 13\nخزمەتا ب دلێ خودێ\nبلا حەزژێكرنا برایانە یا بەردەوام بیت.\nمێڤانداریا بیانیان ژ بیر نەكەن، چنكو ب ڤێ چەندێ هندەك كەسان فریشتە مێڤان كرینە، بێی كو بزانن.\nزیندانكریان بیننە بیرا خۆ، هەروەكو هوین ل گەل وان د زیندانكری بن، ستەملێكریان ژی بیننە بیرا خۆ، هەروەكو ستەم ل هەوە بهێتە كرن.\nبلا هەڤژینیێ ل نك هەر ئێكی رێز هەبیت، نڤینێن هەڤژینیێ د هەڕمی نەبن. چنكو خودێ دێ كەسێن بێنامویس و دەهمەنپیسان سزا دەت.\nبلا شێوازێ ژیانا هەوە یا بێ حەزژێكرنا پارەی بیت. ب وی تشتێ هەوە هەی د رازی بن، چنكو خودێ گۆتیە:\n«ئەز چ جاران دەستان ژ تە بەرنادەم،\nئەز چ جاران تە ناهێلم.»[a]\nلەوما ئەم دشێین ب پشتڕاستی ڤە بێژین:\n«خودان هاریكارێ منە،\nلەوما ئەز ناترسم.\nما مرۆڤ دشێن چ ل من بكەن؟»[b]\nرێبەرێن خۆ بیننە بیرا خۆ، ئەوێن پەیڤا خودێ بۆ هەوە گۆتی. ل ئەنجامێ شێوازێ ژیانا وان بنێڕن و چاڤ ل باوەریا وان بكەن.\nعیسایێ مەسیح، دوهی و ئەڤرۆ و هەتا هەتایێ، وەكو خۆیە.\nبلا فێركرنێن جۆرا و جۆر و بیانی هەوە ڤاڕێ نەكەن. باشە دل ب كەرەمێ بهێتە قاییم كرن، نە ب خوارنێن تایبەت، یێن كو مفای ناگەهیننە وان یێن ل سەر دچن.\nمە قوربانگەهەكا هەی، ئەوێن خزمەتا پەرستگەهێ دكەن، ماف نینە ژێ بخۆن.\nئەو گیانەوەرێن خوینا وان ب دەستێ سەرۆككاهنی، وەكو قوربانیێ گونەهان، دهێتە د پیرۆزگەهێ ڤە، لەشێ وان ژ دەرڤەی خیڤەتگەهێ دهێتە سۆتن.[c]\nلەوما عیسای ژی ژ دەرڤەی دەرگەهێ باژێڕی ئازار كێشا، داكو گەلێ خۆ ب خوینا خۆ پیرۆز بكەت.\nئەڤجا دا بچینە نك وی، ژ دەرڤەی خیڤەتگەهێ و شەرمزاریا وی هەلگرین.\nچنكو ل ڤێرێ مە باژێڕەك نینە كو بمینیت، لێ ئەم د هزرەتا باژێڕێ پاشەڕۆژێ داینە.\nئەڤجا دا ب رێكا عیسای، قوربانێ كو پەسنە[d] هەردەم پێشكێشی خودێ بكەین، ئانكو بەرهەمێ وان لێڤان یێن دانپێدانێ ب ناڤێ وی دكەن.\nهەروەسا كرنا قەنجیێ و دانا تشتێن هەوە هەین بۆ یێن هەوجە پشت گوهـ ڤە نەهاڤێژن، چنكو قوربانێن هۆسا[e] خودێ دلخۆش دكەن.\nگوهداریا رێبەرێن خۆ بكەن و ملكەچی وان بن، چنكو ئەو وەكو ئێكێ دێ حساب ل گەل هێتە كرن چاڤدێریێ ل گیانێ هەوە دكەن. هوین وێ چەندێ بكەن، دا ئەو ب كەیفخۆشی ب كارێ خۆ راببن، نە ب بێزاری، چنكو ئەگەر هوین وان بێزار بكەن، بۆ هەوە یا بێ مفایە.\nنڤێژان بۆ مە بكەن. ئەم د پشتڕاستین كو مە وژدانەكا پاقژ یا هەی، حەز دكەین د هەمی تشتان دا رەفتارا مە یا باش بیت.\nئەز پتر داخوازێ ژ هەوە دكەم كو هوین نڤێژان بكەن، داكو زویتر ڤەگەڕمە نك هەوە.\nبلا خودایێ ئاشتیێ، یێ خودانێ مە عیسا كو ب خوینا پەیمانا هەتا هەتایی شڤانێ مەزن یێ پەزیە، ژ ناڤ مریان راكریەڤە،\nهەوە ب هەر تشتەكێ باش ئامادە بكەت، دا هوین حەزا وی ب جهـ بینن. بلا كارێ ب دلێ خۆ ب رێیا عیسایێ مەسیح د مە دا بكەت، هەتا هەتایێ مەزناهی بۆ وی بیت. ئامین.\nداخوازێ ژ هەوە دكەم، گەلی خویشك و برایان، كو هوین ب بێهنفرەهی گوهـ بدەنە ڤان گۆتنێن هاندانێ، چنكو من بۆ هەوە ب كورتی نڤیسینە.\nبزانن كو برایێ مە تیمۆتاوس یێ هاتیە ئازادكرن. ئەگەر زوی هات، ئەز دێ ل گەل وی سەرەدانا هەوە كەم.\nسڵاڤان ل هەمی رێبەرێن خۆ و ل هەمی پیرۆزكریان بكەن. ئەوێن ل ئیتالیا سڵاڤان ل هەوە دكەن.\nكەرەم ل سەر هەوە هەمیان بیت.\na. 13:5 گۆتارا مووسای 31:6\nb. 13:6 زەبوور 118:6\nc. 13:11 دەركەفتن 29:14؛ پەرستن و پیرۆزی 16:27\nd. 13:15 q پەسن: مەدح و سەنا\ne. 13:16 q قوربانێن هۆسا: وەكو پەسنكرنا خودێ و كرنا قەنجیێ و هاریكاریكرنا هەژاران و.. هتد.


عەبدوڵای کوێخا موبارەک: داوا لە دۆستەکانمان دەکەین بێنە ناو پارتییەوە و لێرە خزمەت بکەین\nعەبدوڵای کوێخا موبارەک بۆ یەکەم جار دوای پەیوەندیکردنی بە پارتییەوە لە کۆنفرانسێکی ڕۆژنامەنووسیدا رایگەیاند، "ئێمە لە هەر بەرەیەکدا بین لەگەڵ خەڵکدا دەبین و داوا لە دۆستەکانمان دەکەین بێنە ناو پارتییەوە و لێرە پێکەوە خزمەت بکەین."\nئاوێنە: راشیگەیاندووە، "پارتی حزبێکی وەفادارە بەرامبەر ئەندام و لایەنگرانی و باوەشی بۆ ئێمەش کردەوە"، وتووشییەتی، "نوێنەرانی پارتی لە حکومەتدا راستگۆن و جددین و لە سیاسەتی کەرکوکدا جددین و داکۆکیکارن."\nعەبدوڵای کوێخا موبارەک ئەوەشی خستووەتەڕوو، "ئێمە لە پێناو پارە و پۆستدا خۆمان نافرۆشین و لەگەڵ پارتیدا باسمان لەو شتانە نەکردووە"، دەشڵێت، "ئامانجمانە دوای پەیوەندیکردنمان بە پارتی وڵات بەرەو بە سیستم کردن بڕوات و قەیرانەکان چارەسەربکرێن."\nئەوەش لەکاتێکدایە، پێشتر عەبدوڵای کوێخا موبارەک وەک کەسایەتییەکی دژە دەسەڵات دەردەکەوت و خۆی نیشاندەدا، بەڵام لە ئیستادا پەیوەندی بە ریزەکانی پارتییەوە کردووە، کە ئەوەش بەلای بەشێک لە چاودێرانەوە بە پلانی دەسەڵات دەزانن بۆ بێ ئومێد کردنی هاوڵاتیان، کە کارەکتەی لەو جۆرە لەناو هێزەکاندا جیگیر دەکەن و لەکاتێکدا کە خۆیان مەبەستییانە بۆ ریزەکانیان دەیگەڕێننەوە.\nحکومەتی ھەرێم: بەتوندی ئیدانەی کردەوەی ئەو کەناڵانە دەکەین کە ڕوماڵی خۆسوتاندنی گه‌نجه‌كه‌یان كرد


ده‌سه‌ڵات‌و له‌خۆبایی بون: ئۆردۆغان وه‌ك نمونه - ئاوێنه\nیه‌كێك له‌مه‌ترسییه‌كانی ده‌وڵه‌ت ـ نه‌ته‌وه له‌ڕۆژهه‌ڵاتی ناوه‌ڕاستدا ئه‌وه‌یه، كه ده‌وڵه‌ت خۆی دوژمنی پێكهاته‌كانی خۆیه‌تی كه زۆرینه پێكناهێنن. بۆ نموونه: له‌وه‌ته‌ی ده‌وڵه‌تی توركیا هه‌یه، ده‌ستوره‌كه‌ی له‌نێوان پێكهاته‌كانیدا هانده‌ری دوژمنكارییه، ئه‌وه وایكردوه كۆمه‌ڵگه‌ی توركیا بە‌قه‌ده‌ر ژماره‌ی جیاوازی ره‌گه‌زی نه‌ته‌وه‌یی، زمان، ئایین‌و مه‌زهه‌ب‌و كولتوور ببێته كۆمه‌ڵگه‌یه‌كی دابه‌ش بوو له‌ناوخۆدا، له‌و روانگه‌یه‌وه لایه‌نه‌كان به‌رامبه‌ر ده‌وڵه‌ت هه‌ڵوێست وه‌رده‌گرن. له‌ساڵی 2002ه‌وه كه پارتی داد‌و گه‌شه‌كردن حكومه‌تی توركیای له‌ده‌سته، چه‌ندان جار بە‌بیانووی جیا جیا حیزبی كوردی یا ئه‌وانه‌ی سۆزیان به‌رامبه‌ر بە‌كورد هه‌یه، به‌رده‌وام قه‌ده‌غه‌یان ده‌كه‌ن‌و ئه‌ندامانیان ده‌گیرێن، زۆر جاریش بە‌بیانوی نابه‌جێ كه گوایه باوه‌ڕی نه‌ته‌وه‌یی كورد بڵاوده‌كه‌نه‌وه یا گوایه پشتگیری پێ كه‌ی كه‌ی ده‌كه‌ن، مافی ئه‌ندامێتی په‌رله‌مانیشیان لێده‌سێننه‌وه.\nلە‌نێوان 2003 تا 2014 ره‌جه‌ب ته‌یب ئۆردوغان سه‌رۆك وه‌زیران بوو، له‌مایسی 2009 تا ئابی 2014 وه‌ختێك ئه‌حمه‌د داودئۆغڵۆدا وه‌زیری ده‌ره‌وه‌ی توركیا بوو، له‌سه‌ره‌تادا بۆ داكوتانی پایه‌ی حیزبی داد‌و گه‌شه‌كردن، زیاتر وه‌ك ئاكادیمی‌و مامۆستای زانكۆ خۆی ده‌نواند، هاوكات بۆ جێگای خۆكردنه‌وه، له‌ڕوانگه‌ی بیرۆكه‌ی ئاشتی‌و به‌رقه‌رارییه‌وه سیاسه‌تی ده‌ره‌وه‌ی په‌یڕه‌و ده‌كرد، تا راده‌یه‌ك ئه‌و به‌رپرسیاری داڕشتنی سیاسه‌تی ده‌ره‌وه‌ی وڵاته‌كه‌ی بوو، سیاسه‌تێك كه له‌سه‌ر بناغه‌ی “بێ كێشه له‌ناوخۆدا‌و بێ كێشه له‌ده‌ره‌وه” دامه‌زرابوو، بۆ ئه‌و كاته بۆچوونی داودئۆغڵۆ به‌لای ئۆردۆغانه‌وه دروست بوو، به‌ڵام له‌دواییدا ده‌ركه‌وت ئه‌و دوانه واتا ئۆردۆغان‌و داودئۆغڵۆ نه له‌ناو خۆیاندا راستگۆ بوون، نه له‌گه‌ڵ پێكهاته‌كانی ناو توركیا‌و نه له‌په‌یڕه‌وكردنی سیاسه‌تی دەره‌وه‌دا دڵسۆز‌و بە‌ئه‌مه‌ك بوون، له‌ناوخۆدا كاره‌سات‌و له‌ده‌ره‌وه‌ش فراوان بوون‌و په‌لهاویشتن په‌یڕه‌و ده‌كرا، ئه‌مه‌ش وه‌ختێك ته‌قییه‌وه كه داودئۆغڵۆ بووه سه‌رۆك وه‌زیران، دووبه‌ره‌كی له‌سه‌ر بۆچوون‌و ده‌سه‌ڵات سه‌ری هه‌ڵدا.\nلە‌ئابی 2014دا ئۆردۆغان له‌په‌رله‌مانه‌وه هه‌ڵبژێرا‌و كرایه سه‌رۆك كۆماری توركیا، هه‌ر له‌و كاته‌شدا ئه‌حمه‌د داودئۆغڵۆ بووه سه‌رۆك وه‌زیران، ئه‌وجا ورده ورده كێشه‌ی ته‌واو كه‌وته نێوان ئه‌و دوانه‌وه، هه‌موو كێشه‌كانیش له‌لایه‌ن سه‌رۆك كۆماره‌وه دروست ده‌كران، مه‌به‌ستی سه‌ره‌كیشی ئه‌وه بوو كه‌سێك له‌ده‌وڵه‌تی توركیادا نه‌مێنێ به‌رامبه‌ر سیاسه‌ته‌كانی رابوەستێ یا ته‌نانه‌ت موناقه‌شه‌شی له‌گه‌ڵدا بكا. ئۆردۆغان هه‌میشه بە‌عه‌قڵێكی سه‌پێنه‌ر‌و دیكتاتۆری، مامه‌ڵه‌ی له‌گه‌ڵ سیاسه‌تی ناوخۆ‌و ده‌ره‌وه‌دا ده‌كا، بۆ ئه‌و مه‌به‌سته‌ش هێزی سوپا له‌پێش هه‌ر هێز‌و توانایه‌كی دیكه‌وه به‌كار ده‌هێنێ، بۆیه ژماره‌یه‌كی یه‌كجار زۆری له‌لایه‌نگرانی ئیسلامی حیزبه‌كه‌ی له‌سوپا‌و هێزه چه‌كداری‌و هه‌واڵگری‌و ئاساییشدا بڵاوكردۆته‌وه كه فه‌رمان له‌حیزب وه‌رده‌گرن، ئه‌وجا هێزی سه‌ربازی تێهه‌ڵكێش بە‌سیاسه‌تی دیپلۆماسی كردووه، دیاره به‌و ئامانجه‌ی توركیا بكاته ده‌وڵه‌تێكی به‌هێز له‌ته‌واوی رۆژهه‌ڵاتی ناوه‌ڕاست‌و دوورتریشدا تا بگاته ئافریقاش.\nلە‌سه‌رۆكایه‌تی وه‌زیرانی ئه‌حمه‌د داودئۆغڵۆدا، بۆ ئه‌وه‌ی سه‌رۆك وه‌زیران بێ ده‌سه‌ڵات بكا‌و سیاسه‌تی خۆی بسه‌پێنێ، ئۆردۆغان زۆر ده‌ستی وه‌رده‌دایه كاروباری حكومه‌ته‌وه. لایه‌نه‌كانی جیاوازی‌و دووبه‌ره‌كی نێوان ئه‌و دوانه گه‌لێك بوون، له‌وانه؛ یه‌كه‌میان؛ لێدان‌و ده‌ركردن‌و گرتنی بزووتنه‌وه‌ی خزمه‌ت بوو بە‌سه‌رۆكایه‌تی فه‌تحوڵڵا گیوله‌ن‌و پاككردنه‌وه‌یان له‌ده‌زگاكانی حكومه‌ت‌و رێكخراوه خزمه‌تگوزارییه‌كاندا، تا له‌دوای كوده‌تای 15ی ته‌مووزی 2016 ئۆردۆغان توانی به‌و ئامانجه‌ی خۆی بگا‌و زۆر بێ به‌زه‌ییانه هه‌زاران دادوه‌ر، رۆژنامه‌نووس، پارێزه‌ران، مامۆستایانی سه‌ره‌تایی تا زانكۆ، گرتنی هه‌زاران ئه‌فسه‌ر له‌ناو سوپا‌و هێزه‌كانی دیكه‌ی پۆلیس‌و ئاساییش‌و هه‌واڵگری، هه‌روه‌ها سه‌ربازی ئاسایی لێگرتن، ده‌ریكردن، ئازاریدان، ئه‌مه له‌شه‌وی كوده‌تاكه‌وه تا ئه‌مڕۆ درێژه‌ی هه‌یه.\nناكۆكی دووه‌م؛ له‌سه‌ر ناوی پاڵێوراوانی په‌رله‌مان بوو، ئۆردۆغان ده‌یه‌ویست زۆرترین پاڵێوراوه‌كان لایه‌نگر‌و پیاوی خۆی بن، له‌مه‌شدا مه‌به‌ستی ئه‌وه بوو كه زۆرینه‌ی په‌رله‌مان بێنێ‌و ده‌ستوری توركیا له‌په‌رله‌مانییه‌وه بگۆڕی‌و بیكاته سه‌رۆكایه‌تی، له‌جیاتی ئه‌وه‌ی سه‌رۆك له‌په‌رله‌مانه‌وه هه‌ڵبژێررێ، بكرێ بە‌ده‌نگدانی گشتی، سه‌رۆكایه‌تی ئه‌نجوومه‌نی وه‌زیرانیش هه‌ڵوه‌شێنێته‌وه تا ده‌سه‌ڵاتی سه‌رۆك كۆمار بە‌جۆرێك زیاد بكا هه‌یبه‌تێك بۆ وه‌زیران‌و ده‌زگاكانی سوپا نه‌هێڵێته‌وه، ئۆردۆغان ئه‌وه‌شی كرد، له‌به‌رامبه‌ر ئه‌و هه‌موو پاڵه‌په‌ستۆیه‌دا، له22ی مایسی 2016دا، ئه‌حمه‌د داودئۆغڵۆ جگه له‌ده‌ست له‌كاركێشانه‌وه له‌سه‌رۆكی حیزبی داد‌و گه‌شه‌كردن‌و سه‌رۆكی وه‌زیران، شتێكی دیكه‌ی بۆ نه‌مایه‌وه، به‌وه مه‌یدان بۆ ده‌سه‌ڵاتی بێ سنووری ئۆردۆغان خۆش بوو.\nناكۆكی سێیه‌م؛ ده‌رباره‌ی پرسی كورد، له‌نێوان ئۆردۆغان‌و داودئۆغڵۆدا جیاوازییه‌كی گه‌وره هه‌یه، یه‌كه‌میان زۆر توند‌و شۆڤێنی، دووه‌میان تۆزێك میانڕه‌و، هه‌ر كاتێك سه‌رۆك وه‌زیران ده‌یه‌ویست گفتوگۆ له‌نێوان حكومه‌تی توركیا‌و كورددا ده‌ستپێبكاته‌وه، سه‌رۆك كۆمار بە‌توندی به‌رهه‌ڵستی ده‌كرد، داود ئۆغڵۆ ده‌یه‌ویست سیاسه‌ت ده‌ورێك ببینێ، به‌ڵام ئۆردۆغان هه‌میشه باوه‌ڕی وابووه كه “تا دوا تفه‌نگ بێ ده‌نگ نه‌كرێ، ده‌بێ شه‌ڕ له‌گه‌ڵ كورد بكرێ.” دیاره دوای ئه‌وه كورد ده‌كه‌وێته به‌ر ده‌ست سوپای شۆڤێنی توركیا‌و چاره‌نووسێكی نادیار چاوه‌ڕوانی ده‌كا.\nناكۆكی چواره‌م؛ هه‌وڵی بڵاوكردنه‌وه‌ی سوپای توركیا له‌سه‌رده‌می ئۆردۆغاندا زۆر فراوانتر بوو، ئه‌وه ئاشكرایه، هێز‌و سوپای توركیا له‌باشوری كوردستان‌و عێراق پێش وه‌خت له‌سه‌رده‌می سه‌ددامه‌وه بنكه‌یان هه‌یه، له‌هه‌شتاكانی سه‌ده‌ی بیسته‌مه‌وه سوپای توركیا بە‌بیانوی لێدانی “پێ كه كه” له‌گه‌ڵ رژێمی سه‌ددامدا رێككه‌وتن له‌باشوری كوردستان بنكه بكه‌نه‌وه، ده‌بێ ئه‌وه بوترێ كه له‌و كاته‌دا هه‌رێمی كوردستان نه‌بووه‌و ناكرێ له‌و كاته‌وه هه‌رێم بە‌به‌رپرسیار بزانرێ. له2014ه‌وه له‌به‌عشیقه بە‌ره‌زامه‌ندی حكومه‌تی هه‌رێم‌و حكومه‌تی به‌غدا، به‌و حیسابه‌ی مه‌شق بە‌هێزه‌كانی پێشمه‌رگه‌و هێزه سونییه‌كان دژ بە‌داعش ده‌كا، سوپای توركیا سه‌ربازگه‌یه‌كی گه‌وره‌ی دیكه‌یان دامه‌زراندووه، به‌ڵام ئه‌وی راستی بێ ئه‌و سه‌ربازگه‌یه‌و ئه‌وانی دیكه، بۆ كه‌مكردنه‌وه‌ی ده‌سه‌ڵاتی هه‌رێم‌و نه‌هێشتنی بڵاوبوونه‌وه‌ی گیانی نه‌ته‌وه‌یی كورده له‌باشوور‌و له‌هه‌ر به‌شێكی دیكه‌ی كوردستان، دوای ئه‌نجامدانی راپرسی گشتیش له‌باشوور، بۆ تێشكانی هیوای كورد، سه‌ربازگه‌ی به‌عشیقه ده‌ورێكی خراپی گه‌وره‌ی بینی، له‌گه‌ڵ ئێران‌و عێراق بۆ لێدانی حكومه‌تی هه‌رێم‌و ده‌رپه‌ڕاندنی كورد له‌نزیكه‌ی نیوه‌ی خاكی باشوور‌و دژی راپرسی گشتی هاوكارییان كرد‌و له‌به‌رامبه‌ر نه‌هێشتنی ئاواتی دێرینی كورد وه‌ستانه‌وه. جگه له‌باشوور‌و عێراق، سوپای توركیا له‌چوار ده‌وڵه‌تی دیكه‌ی عه‌ره‌بیدا بڵاوبۆته‌وه.\nلە2011ه‌وه توركیا له‌دووره‌وه مامه‌ڵه‌ی له‌گه‌ڵ سوریا ده‌كرد، له‌دواییدا بە‌سوپاوه چووه ناو سوریاوه، له‌پاڵ هه‌ندێك پێكهه‌ڵپرژان له‌گه‌ڵ داعش، زیاتر شه‌ڕی له‌گه‌ڵ یه‌كینه‌كانی پاراستنی كورد ده‌كرد، له‌پێشدا سوپای توركیا چووه شاری ئه‌دلیب، دوای ئه‌وه گه‌لێك جار ئۆردۆغان ناڕه‌زایی به‌رامبه‌ر بە‌به‌هێزبوونی پێگه‌ی كورد له‌سوریا ده‌رده‌بڕی‌و هه‌ڕەشه‌ی ده‌كرد، تا ئه‌وه بوو له20ی كانوونی دووه‌می 2018 بە‌هه‌موو هێزه جۆر بە‌جۆره‌كانی سوپای توركیاوه بە‌ناوی “چڵه زه‌یتوون” بۆ نه‌هێشتنی حكومداری خۆجێی كورد له‌ڕۆژئاوا، هێرشێكی فراوانی كرده سه‌ر كانتۆنی عه‌فرین، له‌سه‌ره‌تادا روسیا سه‌ربازه‌كانی خۆی له‌ناوچه‌كه كێشایه‌وه‌و مۆڵه‌تی بە‌هێزی هه‌وایی توركیا دا كه ئاسمانی سوریا بۆ لێدانی كورد به‌كاربێنێ، له‌گه‌ڵ به‌كارهێنانی هه‌موو جۆره چه‌كێكی قورس‌و ژماره‌ی زۆری سوپای توركیا، واش یه‌كینه‌كانی پاراستنی گه‌ل ئازایانه بۆ ماوه‌ی 58 رۆژ به‌رامبه‌ر بە‌دووه‌م گه‌وره‌ترین هێزی ناتۆ وه‌ستانه‌وه. له‌ماوه‌ی هێرشی سوپای توركیادا بۆ سه‌ر رۆژئاوا، ئۆردۆغان وه‌ك بێژه‌ری ته‌له‌فزیۆن‌و رادیۆ له‌هه‌ڵپه‌و قسه‌كردندا بوو، هیچ كۆبوونه‌وه‌و چاوپێكه‌وتنێكی دیپلۆماسی‌و كۆنفرانسێك ئه‌گه‌ر سه‌باره‌ت بە‌كشتوكاڵ‌و ئاویش بوایه ئه‌و هێرشی ده‌كرده سه‌ر كورد‌و شانازی پێوه ده‌كرد، بە‌جۆرێك گیانی شۆڤێنی له‌ناو توركدا دژ بە‌كورد بڵاوكردۆته‌وه كه ره‌نگه له‌سه‌رده‌می ئه‌تاتوركیشی تێپه‌ڕاندبێ، هه‌میشه بە‌ئاشكرا ده‌ڵێ‌و ده‌یڵێته‌وه كورد له‌هه‌ر كوێیه‌ك بێ، ئه‌و هێرشیان ده‌كاته سه‌ر‌و رێگا نادا هیچ مافێكان هه‌بێ.\nلە‌سۆماڵ وجودێكی به‌رچاوی توركیا هه‌یه، كه‌سێك سه‌ردانی مه‌قه‌دیشۆ بكا هه‌مووی دیمه‌نی توركیای پێوه دیاره‌و وا ده‌زانرێ شارێكی توركییه، هه‌ر له‌نه‌خۆشخانه‌و جاده‌و بان تا فرۆكه‌خانه‌ی سه‌ره‌كی مه‌قه‌دیشۆی پایته‌خت، توركیا دروستی كردوون، له‌سه‌ره‌تای ئه‌م ساڵدا، بە‌بیانووی ئه‌وه‌ی كه مه‌شق به‌هێزه‌كانی سۆماڵ ده‌كا، توركیا بنكه‌یه‌كی گه‌وره‌ی سوپای له‌وێ دروستكرد، دیاره هه‌ڵكه‌وتی جوگرافیایی وڵاتی سۆماڵ كه به‌سه‌ر خلیجی عه‌ده‌ندا ده‌ڕوانێ، گرنگییه‌كی سه‌ربازی‌و ئاساییشی خۆی هه‌یه، له‌وێوه هێزه‌كانی توركیا ده‌توانێ له‌زه‌ریای عه‌ره‌بی‌و زه‌ریای سوور، بە‌ئاسانی مه‌شق‌و هاتوچۆ بكا، نزیكیشی له‌یه‌مه‌ن‌و سعودی، بۆ توركیا بایه‌خێكی سیاسی‌و هه‌ڕه‌شه‌ی سه‌ربازی‌و ئابوری‌و سیاسیشه.\nله‌و ساڵانه‌ی دواییدا په‌یوه‌ندی قه‌ته‌ر‌و توركیا گه‌یشته ئاستێك كه په‌یمانی سه‌ربازی‌و به‌رگری هاوبه‌ش ئیمزا بكه‌ن. بە‌حیسابێك مه‌شق بە‌هێزه سه‌ربازییه‌كانی ئه‌و وڵاته ده‌كا، توركیا بنكه‌یه‌كی گه‌وره‌ی سوپای كردۆته‌وه. ئیستا ئه‌و بنكه‌یه سوپا‌و كه‌ره‌سه‌ی جه‌نگی له‌ده‌بابه، تۆپی دوور هاوێژ، زرێ پۆش‌و باره‌گای هه‌واڵگری توركیای تێدایه، دوای ئه‌وه‌ی كه ناكۆكی‌و هه‌رای نێوان وڵاتانی كه‌نداو له‌دژی قه‌ته‌ر دروست بوو، له‌سه‌ر ئه‌وه‌ی كه قه‌ته‌ر پشتگیری ئیخوان‌و هاوكاری ئیرهاب‌و پاره بڵاوكردنه‌وه به‌م لا‌و ئه‌و لا‌و هاوكاری له‌گه‌ڵ حه‌ماسی كه‌رتی غه‌ززه‌دا ده‌كا، توركیا هێزی زۆرتر‌و ده‌بابه‌ی زۆری ناردۆته قه‌ته‌ر تا به‌رامبه‌ر هه‌ر هێرشێكی وڵاتانی كه‌نداو بوه‌ستێته‌وه كه هێرش بكه‌نه سه‌ر قه‌ته‌ر. بێ گومان بوونی سوپای توركیا له‌قه‌ته‌ر گرنگی ستراتیژی، ئابوری‌و ئاساییشی تایبه‌تی خۆی هه‌یه، له‌وێوه بە‌هه‌موو شوێنێكی كه‌نداودا راده‌گا، هاوكات، وه‌ك ده‌زانرێ قه‌تەر یه‌كێكه له‌وڵاته ده‌وڵه‌مه‌نده‌كانی كه‌نداو‌و كه‌ڵكێكی زۆری دارایی‌و ئابووری بۆ توركیا ده‌بێ.\nلە‌كۆتایی كانوونی یه‌كه‌می 2017دا ئۆردۆغان سه‌ردانێكی مێژوویی بۆ سودان ئه‌نجام دا، پێشوازییه‌كی گه‌رمی میللی‌و حكومی لێكرا، به‌ر له‌وه‌ی سه‌ردانه‌كه‌ی كۆتایی بێ، عومه‌ر حه‌سه‌ن ئه‌لبه‌شیر سه‌رۆكی سودان رایگه‌یاند كه دوورگه‌ی مێژوویی “سه‌واكین” ته‌رخانكراوه بۆ توركیا. له‌و كاته‌وه‌و هه‌ر بە‌زوویی توركیا بڕیاری دا بنكه‌یه‌كی گه‌وره‌ی سه‌ربازی له‌سودان بكاته‌وه، بۆ هاوكاری زه‌ریایی‌و به‌هێزكردنی هێزی زه‌ریایی سودان، به‌نده‌رێكیش دروست ده‌كا، هه‌ڵبه‌ت گرنگی سودان له‌وه‌دایه له‌ڕۆژهه‌ڵاته‌وه به‌سه‌ر زه‌ریای سوردا ده‌ڕوانێ، له‌میسر‌و سعودیشه‌وه نزیكه، له‌وێوه توركیا ده‌توانێ په‌یوه‌ندییه‌كی ستراتییژی له‌نێوان هێزه‌كانی خۆی له‌سۆماڵ‌و سودان دروست بكا‌و ببێته مه‌ترسییه‌كی جیددی بۆ سه‌ر میسر‌و بۆ سعودییە. بۆیه هه‌ر دوای ئه‌وه، ده‌زگاكانی راگه‌یاندنی میسر هێرشی توندیان كرده سه‌ر سودان‌و توركیا، بە‌تایبه‌تی سه‌ر ئۆردۆغان‌و عومه‌ر ئه‌لبه‌شیر، له‌و باره‌وه كار به‌وه‌شه‌وه نه‌وه‌ستا، بە‌جۆرێك میسر دورگه‌ی سه‌واكین بە‌خاكی میسر له‌قه‌ڵه‌م ده‌ده‌ن، زۆریش نزیكه ببێته مایه‌ی پێكهه‌ڵپڕژان‌و روو بە‌روو بوونه‌وه‌ی سه‌ربازی له‌نێوان توركیا‌و سودان‌و سۆماڵ له‌لایه‌ك‌و میسر‌و سعودی‌و وڵاتانی دیكه‌ی كه‌نداو له‌لایه‌كی دیكه‌وه.\nلە‌سیاسه‌تی فراوانخوازی‌و له‌خۆبایی بوونی به‌رپرسیارێكی ده‌وڵه‌تی، زۆر جار كار وای لێدێ، له‌هه‌موو سنوورێك‌و مه‌نتیقێك تێده‌په‌ڕێ، له‌گرێی ده‌سته‌وه ده‌بێته گرێی ددان‌و بە‌ئاسانی چاره‌سه‌ر نه‌كرێ، له‌لایه‌كه‌وه ده‌بێته هۆكاری له‌ناوچوونی خۆی، له‌لایه‌كی دیكه‌وه ده‌بێته كاره‌سات‌و كاولكاری‌و كوشتارێكی زۆری خه‌ڵكی بێ تاوان، بە‌هیوای پێش ئه‌وه‌ی ئه‌و كاره‌ساتانه رووبده‌ن، گۆڕانكاری بنه‌ڕه‌تی له‌توركیا ئه‌نجام بدرێ، كورد‌و ناوچه‌كه‌ش له‌ئاژاوه‌ی زۆرتر‌و شه‌ڕ بپارێزرێ.\nبڵاوكراوه‌ته‌وه له 17-04-2018


دۆخی ئۆتۆمبێلسازی لە ئەڵمانیا\n12/4/2020 02:53 PM\nگەورەترین یەکێتی ئەڵمانیا واتە IG Metall لەگەڵ ئەنجومەنی ئۆتۆمبێسازانی ئەم وڵاتە(VDA) داوایان لە ئەنجێلا مێرکێل کردووە بەخێرایی بڕیاری "قەدەغەکردنی فرۆشی ئۆتۆمبێل" بەهۆی بڵاوبوونەوەی ڤایرۆسی کۆرۆنا هەڵبوەشێنێتەوە. ئەم دوو بنکەیە بە نووسینی نامەیەک بۆ سەرۆکی ئەڵمانیا رایانگەیاند کە زۆرینەی کۆمپانیا چالاکەکانی بواری ئۆتۆمبێلسازی بەهۆی قەدەغەی فرۆش و کەڵەکەبوونی بەرهەمەکانیان خەریکن مایەپووچ ئەبن. لەم نامەیەدا واژۆی ئەنجومەنی هاوردەکاران و یەکێتی نوێنەرانی فرۆشی ئۆتۆمبێلیش دێتە بەرچاو.\nنوێنەرانی فرۆش لەسەر ئەو بڕوایەن کە ئەوان ئەتوانن بەنیسبەت فرۆشگە و دووکانەکان کە لە دەورانی کەرەنتینەدا کراوە بوون، زیاتر پارێزگاری لە کارمەندەکانیان بکەن. چونکە هەم فەزایەکی گەورەتریان هەیە و هەم ژمارەی ئەو کەسانەی سەردانی کارگەکان ئەکەن زۆر کەمن.\nلەو رووەوە کە پیشەی ئۆتۆمبێلسازی لەڕاستدا بڕبڕەی پشتی ئابووری ئەڵمانیایە، خاتوو مێرکێل ماوەیەکە خەریکی دانوستانە لەگەڵ بەرپرسان و بەڕێوەبەرانی ئەم پیشەیە بۆ ئەوەی بتوانن هێڵەکانی بەرهەمهێنان دەست بەکار ببنەوە. ئەنجومەنی ئۆتۆمبێلسازانی ئەوروپا(ACEA) دەڵێ داخرانی کارگەکان، رێگری لە بەرهەمهاتنی 1/47 ملیۆن ئۆتۆمبێل کردووە. هەر بۆیە بە مەبەستی کەمکردنەوەی زیانەکان دوو کۆمپانیای "ئائۆدی" و "مێرسێدێس" بەتەمان لە رێکەوتی 27ـی 4ـەوە دەگای کارگەکانیان بکەنەوە.


دادوەر ڕوت بەیدر گینسبەرگ، لیبراڵێکی ئازا لە ساڵی 1993 وە لە دادگای باڵای ئەمەریکایە، ڕۆژی هەینی لە تەمەنی 87 ساڵیدا لە ماڵەکەی خۆی لە واشنتن کۆچی دوایی کرد. ئەمەش دەرفەت بۆ سەرۆک دانۆڵد ترامپ دەڕەخسێنێت زۆرینەی پارێزکاران فراوانتربکات بە دەستنیشانکردنی سێهەم کەس بۆ دادگای باڵا لە دەمی دابەشبوونێکی زۆری ئەمەریکا و هەڵبژاردنی سەرۆکایەتی.\nمردنی گینسبەرگ کۆمەڵێک کاردانەوەی بەدوای خۆیدا هێنا.\nسەرۆکی ویلایەتە یەکگرتووەکانی ئەمەریکا دانۆڵد ترامپ\nسەرۆک دانۆڵد ترامپ کە سەرۆکێکی کۆمارییە پاش بیستنی هەواڵەکە دوای هەڵمەتێکی هەڵبژاردن لە ویلایەتی میناسۆتا بە پەیامنێرانی گوت " ژیانێکی سەرسوڕهێنەری بەڕێوەبردووە چی تر دەتوانی بیڵێی؟ ئەو زۆر باش بوو، دڵگرانم بە بیستنی ئەم هەواڵە."\nپاشان سەرۆک ترامپ بەیاننامەیەکیدا کە لە تۆڕی کۆمەڵایەتی تویتەریش بڵاوی کردەوە ڕایگەیاند " ئەمڕۆ وڵاتمان شیوەنی لەدەستدانی یاساناسێکی مەزن دەگێڕیت، دادوەر گینسبەرگ ئەوەی نیشان دا کە مرۆڤ دەتوانێت ناکۆک بێت بەبێ ئەوەی بێڕێزبێت بەرامبەر هاوکارەکانی یان ڕوانگەی جیاواز."\nکاندیدی دیموکراتەکان بۆ سەرۆکایەتی جۆو بایدن\n" ئەو توند و بێترسبوو لە بەدەستهێنانی مافی مەدەنی بۆ هەموان. بۆچوونەکانی و ناڕەزاییەاکنی بەردەوام بنەمای یاسا دەبن بۆ نەوەیەک. هیچ گومان لەوەدا نییە."\nبایدن لە تۆڕی کۆمەڵایەتی تویتەریش بڵای کردۆتەوە "با بە ڕوونی بڵێم، پێویستە دەنگدەران سەرۆک هەڵبژێرن و ئەو سەرۆکەش دادوەر دەستنیشان بکات تا سینات تاوتوێی بکات."\nسەرۆکی دادگای باڵا جان ڕۆبەرتس\n" وڵاتەکەمان دادوەرێکی مێژوویی لەدەست دا. ئێمە لە دادگای باڵا هاوکارێکی خۆشەویستمان لەدەست دا. ئەمڕۆ ئێمە پرسە دەگێڕین، بەڵام دڵنیاین لەوەی نەوەی داهاتوو ڕوت بەیدر گینسبەرگیان بیر دەمێنێت بەو شێوەیەی کە ئێمە دەیناسین، ماندونەناس و پاڵەوانی یەکلایکەرەوەی دادوەری".\nڕێبەری زۆرینەی سینات میچ مککانێل\n" دادوەر گینسبەرگ بەتەواوەتی وابەستەی پیشە یاساییەکەی و 27 ساڵی خزمەتی بوو لە دادگای باڵای ئەمەریکا."\nئەو سیناتۆرە بەناوبانگە کۆمارییە لە بەیاننامەکەیدا گوتیشی " ئەمەریکاییەکان زۆرینەی ئێمەیان لە ساڵی 2016 هەڵبژارد و لە ساڵی 2018 ش فراوانتریان کرد ئێمە بەڵێنمان دا لەگەڵ سەرۆک ترامپ کار بکەین و پشتیوانی بکەین لە کارنامەکانی بە تایبەتی دەستنیشانکراوە دیارەکانی بۆ دەستەی دادوەری فیدراڵی. جارێکی تر ئێمە بەڵێنی خۆمان بەجێ دەگەیەنین. بەربژێری سەرۆک دانۆڵد ترامپ لە سیناتی وڵاتە یەکگرتووەکانی ئەمەریکا دەنگی پێدەدرێت."\nسیناتۆر دایان فاینستاین، دیموکراتی باڵا لە دەستەی دادوەری\n" لە هیچ بارودۆخێک دا نابێت سینات تاوتوێی جێگرەوەیەک بۆ دادوەر گینسبەرگ بکات تا دوای دەست بەکاربوونی سەرۆکایەتی".\nڕێبەری دیموکراتەکان لە سینات چاک شومەر\nگەلی ئەمەریکا پێویستە دەنگیان هەبێت لە هەڵبژاردنی دادوەری داهاتووی دادگای باڵا. بۆیە ئەم شوێنە نابێت هەتا پاش هەڵبژاردنەکان پڕبکرێتەوە." شومەر لە تویتێکدا گوتیشی " ئەو دەخوازێت هەمومان تا لە تواناماندا بێت بجەنگین بۆ پاراستنی بۆچوونەکانی".\nسەرۆکی کارمەندانی کۆشکی سپی، مارک مێدۆس\n" لەگەڵ هەمو وڵاتدا ئەمشەو پرسەی لەدەستدانی دادوەر ڕوت بەیدر گینسبەرگ دەگێڕین، کەسێک کە داهێنەری ڕێچکەی نوێ بوو، خۆی تەرخان کردبوو بۆ خزمەتکردنی گشتی و نمونەیەک بوو بۆ زۆر کەس. نزکانم لەگەڵ خێزان و هاوڕێکانیەتی."\nجیرۆڵد نادلەر، سەرۆکی دیموکراتی کۆمیتەی دادوەری ئەنجومەنی نوێنەران\n" ڕوت بەیدر گینسبەرگ نیشانەیەکی لەبیرنەکراوی لەم وڵاتە بەجێهێشت، لە دەستدانی ئەو زۆر بەقوڵی هەستیپێدەکرێت. ئەو بە هزرە بلیمەتەکەی لەبیر خەڵکی دەمێنێت، بە ئازایەتییەکەی، و شەڕی بەردەوامی لە هەمو ژیانی بۆ پاراستنی مافی ژنان لەم وڵاتەدا".\nسەرۆکی دەستەی دادوەری سینات، لێندسی گراهام\n" بە خەمێکی گەورەوە هەواڵی کۆچی دوایی دادوەر گینسبەرگم بیست" . ئەم سیناتۆرە کۆمارییە لە تویتەکەیدا دەشڵێت " دادوەر گینسبەرگ داهێنەری ڕێچکەی نوێ بوو ڕژد بوو لەسەر بۆچوونەکانی."\nسیناتۆری کۆماری مت ڕامنی\n" ئەو دۆستایەتییە جوانەی کە لەگەڵ دادوەری کۆچکردوو سکالیا هەیبوو وەکو بیرخستنەوەیەک بوو بۆ هەموو ئەمەریکییەکان کە بە میهرەبانی و ڕێزەوە مامەڵە لەگەڵ یەکتردا بکەن ، سەرەڕای جیاوازیەکانمان"\nکاندیدی پێشوی دیموکراتەکان بۆ سەرۆکایەتی هیلاری کڵنتن\n"دادوەری گینسبەرگ ڕێگەی بۆ زۆرێک لە ژنان خۆش کرد، بە منیشەوە، هەرگیز کەس وەکو ئەو نابێت سوپاس RBG"."\n" لە کارێکی درێژدەم لەسەر کورسی هەردوولا، وەکو دادخواستێکی بێوچان و یاساناسێکی توند، دادوەر گینسبەرگ یارمەتیداین بزانین جیاوازی کردن لەسەر بنەمای جێندەر تەنها بابەتی یەکسانی نییە، ئەمە تەنها زیان بە ژن ناگەیەنێت، بەڵکو کاریگەرییەکی ڕاستەقینەی بەسەر هەمومانەوە هەیە. ئەمە شتێکە لەسەر ئەوەی ئێمە کێین و دەتوانین کێ بین"\nسەرۆکی پێشوی ئەمەریکا جۆرج بوش\n" بەشێکی زۆری ئەو 87 ساڵەی ژیانی بۆ بەدەستهێنانی دادپەروەری و یەکسانی تەرخان کرد، و ئەو هاندەربوو بۆ زیاتر لە یەک نەوی ژنان و کچان."\nسەرۆکی پێشوی ئەمەریکا بیڵ کڵنتن\n" ئێمە یەکێک لە دادوەرە هەرە مەزنەکانی دادگای باڵامان لەدەستدا. ژیانی ڕوت بەیدر گینسبەرگ و بۆچوونەکانی ئێمەی نزیکتر کردەوە لە بیرۆکەی تەواو. ناڕەزایەتییە بەهێزەکانی ئەوەی بیرمان خستەوە کە ئێمە بە ترسناکی لە بەڵێنی دەستورمان دووردەکەوینەوە".\nسەرۆکی پێشوی ئەمەریکا جیمی کارتەر\n"مێشکێکی یاسایی بەهێز و دەنگێکی بەوەفا بۆ یەکسانی جێندەر، ئەو نمونەی دادپەروەری بوو لە ئەزموونی دورودرێژی کارەکەیدا. من شانازی بەوەدەکەم کە لە ساڵی 1980 دەستنیشانم کرد بۆ دادگای پێداچوونەوەی ئەمەریکا."\nکۆچی دوایی دادوەر روت بەیدر گینسبەرگ لەدەستدانێکی مەزنە بۆ وڵاتەکەمان، ئەو قارەمانێکی گەورەی دادپەروەری و یەکسانی مافەکان بوو، وە هەمیشە وەکو دادوەرێکی مەزنی مێژووی مۆدێرنی ئەمەریکا لەبیر دەمێنیتەوە."\nسیناتۆر چاک گراسلی، بەرپرسی پێشوی کۆماری لە کۆمیتەی دادوەری\n" بۆ زیاتر لە چارەکە سەدەیەک لە باڵاترین دادگای وڵات، دادوەر گینسبەرگ ماندونەناسانە کاریکرد بۆ دادپەروەرییەکی باشتر و دەرفەت بۆ هەموان. ئەو ڕێچکەیەکی نوێی لە زۆر ڕووەوە بۆ زۆر کەس گرتەبەر."\nسیناتۆری دیموکرات کیرستن گیلیبراند\n"ئەو لە پێناو مسۆگەرکردنی پاراستنی یەکسانی لە یاساکانماندا خەباتی کرد، بێترسانە دژایەتی کرد و بەرگری کرد، و نمونەیەکی سەرەکی بوو بۆ هەمومان. من زۆر خەمبارم بە هەواڵی کۆچکردنی. سوپاس دادوەر گینسبەرگ. بە بە‌هێزی بنو."


ماڵپەری فیردەوس | ئایا شەیتان داخلی ناو مزگەوت دەبێت ؟\nسەردێری پرسیار:ئایا شەیتان داخلی ناو مزگەوت دەبێت ؟\nبەرواری دانان :2019-09-05 کۆدی پرسیار:1457\nپرسیار : ئایا شەیتان داخلی ناو مزگەوت دەبێت ؟\nوەڵام : چەند فەرموودەی ڕوون و ئاشکرا ھاتوون شەیتان داخلی مزگەوت دەبێت ، لەوانە :\n(١) عَنْ أَنَسِ بْنِ مَالِكٍ عَنْ رَسُولِ اللَّهِ صَلَّى اللَّهُ عَلَيْهِ وَسَلَّمَ قَالَ: ( رُصُّوا صُفُوفَكُمْ وَقَارِبُوا بَيْنَهَا وَحَاذُوا بِالْأَعْنَاقِ فَوَالَّذِي نَفْسِي بِيَدِهِ إِنِّي لَأَرَى الشَّيْطَانَ يَدْخُلُ مِنْ خَلَلِ الصَّفِّ كَأَنَّهَا الْحَذَفُ ). والحذف : صغار الضأن . رواە أبو داود (٦٦٧) ، وأحمد ( ٢٧٥٥٢ ) وصححه الألباني في " المشكاة " (١٠٩٣ ) .\n(٢) عَنْ أَبِي الْعَلَاءِ ، أَنَّ عُثْمَانَ بْنَ أَبِي الْعَاصِ ، أَتَى النَّبِيَّ صَلَّى اللهُ عَلَيْهِ وَسَلَّمَ ، فَقَالَ : " يَا رَسُولَ اللهِ إِنَّ الشَّيْطَانَ قَدْ حَالَ بَيْنِي وَبَيْنَ صَلَاتِي وَقِرَاءَتِي يَلْبِسُهَا عَلَيَّ ، فَقَالَ رَسُولُ اللهِ صَلَّى اللهُ عَلَيْهِ وَسَلَّمَ : ( ذَاكَ شَيْطَانٌ يُقَالُ لَهُ خَنْزَبٌ، فَإِذَا أَحْسَسْتَهُ فَتَعَوَّذْ بِاللهِ مِنْهُ، وَاتْفِلْ عَلَى يَسَارِكَ ثَلَاثًا ) قَالَ : فَفَعَلْتُ ذَلِكَ فَأَذْهَبَهُ اللهُ عَنِّي . وقوله : (يلبسها) أي يخلطها ويشككني فيها. رواە مسلم (٢٢٠٣) .\n(٣) عَنْ أَبِي الدَّرْدَاءِ ، قَالَ : " قَامَ رَسُولُ اللهِ صَلَّى اللهُ عَلَيْهِ وَسَلَّمَ فَسَمِعْنَاهُ يَقُولُ : ( أَعُوذُ بِاللهِ مِنْكَ ) ، ثُمَّ قَالَ ( أَلْعَنُكَ بِلَعْنَةِ اللهِ ) ثَلَاثًا ، وَبَسَطَ يَدَهُ كَأَنَّهُ يَتَنَاوَلُ شَيْئًا، فَلَمَّا فَرَغَ مِنَ الصَّلَاةِ قُلْنَا: يَا رَسُولَ اللهِ قَدْ سَمِعْنَاكَ تَقُولُ فِي الصَّلَاةِ شَيْئًا لَمْ نَسْمَعْكَ تَقُولُهُ قَبْلَ ذَلِكَ، وَرَأَيْنَاكَ بَسَطْتَ يَدَكَ، قَالَ : ( إِنَّ عَدُوَّ اللهِ إِبْلِيسَ، جَاءَ بِشِهَابٍ مِنْ نَارٍ لِيَجْعَلَهُ فِي وَجْهِي ... ) الحيث . رواە مسلم (٥٤٢) .\n(٤) عَنْ أَبِي هُرَيْرَةَ، أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ قَالَ: ( إِذَا نُودِيَ بِالصَّلَاةِ أَدْبَرَ الشَّيْطَانُ وَلَهُ ضُرَاطٌ حَتَّى لَا يَسْمَعَ التَّأْذِينَ ، فَإِذَا قُضِيَ النِّدَاءُ أَقْبَلَ حَتَّى إِذَا ثُوِّبَ بِالصَّلَاةِ أَدْبَرَ، حَتَّى إِذَا قُضِيَ التَّثْوِيبُ أَقْبَلَ حَتَّى يَخْطُرَ بَيْنَ الْمَرْءِ وَنَفْسِهِ ، وَيَقُولُ: اذْكُرْ كَذَا اذْكُرْ كَذَا لِمَا لَمْ يَكُنْ يَذْكُرُ، حَتَّى يَضِلَّ الرَّجُلُ أَنْ يَدْرِيَ كَمْ صَلَّى ) رواە بخاری و مسلم .


ڤیدیۆ: له‌به‌ر نه‌به‌ستنی ده‌مامك خێزانێك له فڕۆكه كرانه ده‌ره‌وه\nڤیدیۆ: له‌به‌ر نه‌به‌ستنی ده‌مامك خێزانێك له فڕۆكه كرانه ده‌ره‌وه\nله گه‌شتێكی ئاسمانی ئه‌مه‌ریكا ڕوداوێكی جیاواز ڕوویدا ، ئه‌و خانمه كارمه‌نده‌ی له‌ناو فڕۆكه‌كه‌دایه بڕیاری كردنه ده‌ره‌وه‌ی خێزانێكیدا له‌فڕۆكه‌كه له‌به‌ر ئه‌وه‌ی یه‌كێك له منداڵه‌كانیان ده‌مامكی نه‌به‌ستووه.\nله‌و ڤیدیۆیه‌ی تۆڕی هه‌واڵی" فۆكس نیوز" بڵاویكردۆته‌وه تیایدا ده‌رده‌كه‌وێت ئه‌و خانمه كارمه‌نده‌ی له‌ناو فڕۆكه‌كه‌دا كارده‌كات داوا ده‌كات ئه‌م خێزانه ده‌مامك بۆ منداڵه‌كانیان به‌كاربهێنن و له‌به‌ر ئه‌وه‌ی یه‌كێك له منداڵه‌كان خه‌ریكی نانخواردن بووه و ئه‌وی دیكه‌یان گرفتی ته‌ندروستی هه‌یه ناتوانن ده‌مامك به‌كاربهێنن.\nبه‌ڵام بابه‌ته‌كه لێره‌دا نه‌وه‌ستاوه و خێزانه‌كه‌ی ئاگادار كردۆته‌وه ئه‌گه‌ر نه‌چنه ده‌ره‌وه‌ی فڕۆكه‌كه ئه‌وه پۆلیسیان بۆ بانگ ده‌كات، ئه‌مه له‌كاتێكدایه چه‌ند منداڵێكی دیكه له‌ناو فڕۆكه‌كه ده‌مامكیان پێوه نه‌بووه به‌ڵام ئه‌م خانمه ته‌نها سه‌رنجی له‌سه‌ر ئه‌م دوو منداڵه بووه.\nبه‌ڵام دواتر له لایه‌ن كۆمپانیاكه‌وه گرفته‌كه چاره‌سه‌ر كراوه و خێزانه‌كه گه‌شته‌كه‌یان كردوه.


مالیكی لەهەوڵی چەك كردنی حیزبەكانی رۆژهەڵاتی كوردستانە لەعێراقدا – زاگرۆس پۆست\nماڵەوە / کوردستان / مالیكی لەهەوڵی چەك كردنی حیزبەكانی رۆژهەڵاتی كوردستانە لەعێراقدا\nمالیكی لەهەوڵی چەك كردنی حیزبەكانی رۆژهەڵاتی كوردستانە لەعێراقدا\nسێ شه‌ممه 21 شوبات 2017\tکوردستان, هەواڵ 251 جار خوێنراوه‌ته‌وه\nلە رێگای لیستە عەرەبە شیعەکانەوە و بە ھاوکاریی نووری مالیکی، ھەوڵ دەدرێت لە نزیکترین کاتدا پرۆژەیەک بۆ چەککردنی ھێزەکانی ڕۆژھەڵاتی کوردستان لە خاکی عێراق بکرێتە یاسا.\nبەپێی زانیاری رۆژنامەی (باس) چەند پەرلەمانتارێکی عەرەبی شیعە و لیستی شیعەکان پرۆژەیەکیان ئامادە کردووە بۆ ئەوەی سەرجەم ھێزە ئۆپۆزسیۆنەکانی ئێران لە خاکی عێراق چەک بکرێن و بکرێنە دەرەوە، بۆ ئەمەش دەیانەوێت بەشێوەیەکی خێرا پرۆژەکە بخەنە ئەنجومەنی نوێنەرانی عێراق و دەنگی لەسەر بدەن.\nوتیشی: ”سەرجەم حزبەکانی ئۆپۆزسیۆنی ئێران کە لە ھەرێمی کوردستان دەژین، کاری سیاسیی خۆیان دەکەن بەرەزامەندیی حکوومەت، و ڕێزی سنوورەکان دەگرن، ناتوانرێت شتێک لەبەرانبەرایان بکرێت، چونکە رەزامەندیی نەتەوە یەکگرتوەکانیان وەرگرووە، ئەو رەزامەندییە بەپێی یاسایە و کاری خۆیان دەکەن“.\nوتیشی: “ئەوەی تا ئیستا ھەیە پرۆژە یاسایە کە عەرەبە شیعەکان دەیانەوێت لە پەرلەمان دەنگی لەسەر بدرێت بکرێتە یاسا کە سەرجەم ھێزەکانی کوردستانی ڕۆژھەڵات لە خاکی عێراق و ھەرێمی کوردستان بکرێنە دەرەوە، ەمە شکست دەھێنێت چونکە زۆربەی فراکسیۆنەکان دەزانن کە یاسا نێودەوڵەتییەکان ئەوە قبوڵ ناکات”.\nبە پێی زانیاریی رۆژنامەكە، کۆوبونەوەیەکی نھێنیی لیستە شیعەکان کراوە لەوێ ئاماژە بەوە دراوە کە دەنگی چەند پەرلەمانتارێکی کوردستانیشیان بۆ ئەو پرۆژەیاسایە بەدەست ھێناوە، لە ئەگەری دەنگدانی ھەر پەرلەمانتارێکی کورد بۆ ئەو پرۆژەیە ئەوە پرۆژەکە ئەو رەخنەیەی لەسەر نامێنێت کە تەنیای پێکھاتەی شیعە داوای دەکەن، بەڵکوو ئەو کاتە دەڵێن پێکھاتەکانی عێراق داوایان کردووە“، ئیسلام حوسێن دەڵێت: “ھەموو ھەوڵێک دەدرێت لەلایەن نووری مالیکیەوە بۆ ئەوەی دەنگی کورد بۆ ئەو پرۆژەیە راکێشێت، بەڵام ھەر کوردێک دەنگی بۆ بدات خۆکوشتنی سیاسییە”.\nھاوکات ھەندێک سەرچاوەی سیاسی لە بەغداوە بۆ (باس)دەڵێن: “مەترسی ھەیە سیناریۆی لێدانی کەمپەکانی موجاھدین خەلق بەسەر حزبە ئۆپۆزسیۆنەکانی دیکەی ئێراندا بێت لە عێراق، بۆیە لە کۆبوونەوەکان نموونەی موجاھدینی خەلق ھێنراوەتەوە”.